title: 2006/55/ΕΚ: Απόφαση του Συμβουλίου, της  30ής Ιανουαρίου 2006 , για τις αρχές, τις προτεραιότητες και τις προϋποθέσεις που εμπεριέχονται στην ευρωπαϊκή εταιρική σχέση με τη Βοσνία-Ερζεγοβίνη και την κατάργηση της απόφασης 2004/515/ΕΚ

text:
               7.2.2006

               EL

               Επίσημη Εφημερίδα της Ευρωπαϊκής Ένωσης

               L 35/19

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 30ής Ιανουαρίου 2006
   για τις αρχές, τις προτεραιότητες και τις προϋποθέσεις που εμπεριέχονται στην ευρωπαϊκή εταιρική σχέση με τη Βοσνία-Ερζεγοβίνη και την κατάργηση της απόφασης 2004/515/ΕΚ
   (2006/55/EK)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 533/2004 του Συμβουλίου, της 22ας Μαρτίου 2004, για τη σύναψη ευρωπαϊκών εταιρικών σχέσεων στο πλαίσιο της Διαδικασίας Σταθεροποίησης και Σύνδεσης, και ιδίως το άρθρο 2 (1),
   την πρόταση της Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Συμβούλιο της Θεσσαλονίκης, στις 19 και 20 Ιουνίου 2003, ενέκρινε τη δημιουργία ευρωπαϊκών εταιρικών σχέσεων ως μέσου για την υλοποίηση της ευρωπαϊκής προοπτικής των χωρών των Δυτικών Βαλκανίων στο πλαίσιο της Διαδικασίας Σταθεροποίησης και Σύνδεσης.

               (2)

               Ο κανονισμός (ΕΚ) αριθ. 533/2004 προβλέπει ότι το Συμβούλιο αποφασίζει για τις αρχές, τις προτεραιότητες και τις προϋποθέσεις που πρέπει να περιέχουν οι ευρωπαϊκές εταιρικές σχέσεις, καθώς και για κάθε τυχόν μεταγενέστερη προσαρμογή.

               (3)

               Το Συμβούλιο υιοθέτησε, στις 14 Ιουνίου 2004, μια πρώτη ευρωπαϊκή εταιρική σχέση με τη Βοσνία-Ερζεγοβίνη (2). Αυτή η εταιρική σχέση είναι σκόπιμο να ενημερωθεί, ώστε να προσδιορισθούν ανανεωμένες προτεραιότητες για περαιτέρω εργασία, βάσει των συμπερασμάτων της έκθεσης προόδου του 2005 σχετικά με την προετοιμασία της Βοσνίας-Ερζεγοβίνης για μελλοντική ένταξη στην Ευρωπαϊκή Ένωση.

               (4)

               Ο κανονισμός (ΕΚ) αριθ. 533/2004 αναφέρει ότι η παρακολούθηση των ευρωπαϊκών εταιρικών σχέσεων διασφαλίζεται μέσω του πλαισίου των μηχανισμών που έχουν θεσπισθεί δυνάμει της Διαδικασίας Σταθεροποίησης και Σύνδεσης.

               (5)

               Για την προετοιμασία της μελλοντικής ένταξης στην Ευρωπαϊκή Ένωση, αναμένεται ότι η Βοσνία-Ερζεγοβίνη θα εκπονήσει σχέδιο συνοδευόμενο από χρονοδιάγραμμα και ειδικά μέτρα για να αντιμετωπίσει τις προτεραιότητες της εν λόγω ευρωπαϊκής εταιρικής σχέσης.

               (6)

               Η απόφαση 2004/515/ΕΚ θα πρέπει, επομένως, να καταργηθεί,

         ΑΠΟΦΑΣΙΖΕΙ:
   Άρθρο 1
   Σύμφωνα με το άρθρο 1 του κανονισμού (ΕΚ) αριθ. 533/2004, οι αρχές, οι προτεραιότητες και οι προϋποθέσεις της ευρωπαϊκής εταιρικής σχέσης με τη Βοσνία-Ερζεγοβίνη παρατίθενται στο παράρτημα, το οποίο αποτελεί αναπόσπαστο μέρος της παρούσας απόφασης.
   Άρθρο 2
   Η υλοποίηση της ευρωπαϊκής εταιρικής σχέσης εξετάζεται μέσω του πλαισίου των μηχανισμών που έχουν θεσπισθεί δυνάμει της Διαδικασίας Σταθεροποίησης και Σύνδεσης, και κυρίως μέσω των ετήσιων εκθέσεων προόδου που υποβάλλει η Επιτροπή.
   Άρθρο 3
   Η απόφαση 2004/515/ΕΚ καταργείται.
   Άρθρο 4
   Η παρούσα απόφαση παράγει αποτελέσματα από την τρίτη ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης.

      Έγινε στις Βρυξέλλες στις, 30 Ιανουαρίου 2006

            Για το Συμβούλιο

            Ο πρόεδρος

         U. PLASSNIK

      (1)  ΕΕ L 86 της 24.3.2004, σ. 1.

      (2)  Απόφαση 2004/515/ΕΚ του Συμβουλίου της 14ης Ιουνίου 2004, για τις προτεραιότητες και τις προϋποθέσεις που εμπεριέχονται στην ευρωπαϊκή εταιρική σχέση με τη Βοσνία-Ερζεγοβίνη (ΕΕ L 221, 22.6.2004, σ. 10).

      ΠΑΡΑΡΤΗΜΑ
      ΒΟΣΝΙΑ — ΕΡΖΕΓΟΒΙΝΗ: ΕΥΡΩΠΑΪΚΗ ΕΤΑΙΡΙΚΗ ΣΧΕΣΗ 2005
      1.   ΕΙΣΑΓΩΓΗ
      Το Ευρωπαϊκό Συμβούλιο της Θεσσαλονίκης ενέκρινε τη δημιουργία ευρωπαϊκών εταιρικών σχέσεων ως μέσου για την υλοποίηση της ευρωπαϊκής προοπτικής των χωρών των Δυτικών Βαλκανίων στο πλαίσιο της Διαδικασίας Σταθεροποίησης και Σύνδεσης.
      Η πρώτη ευρωπαϊκή εταιρική σχέση με τη Βοσνία-Ερζεγοβίνη υιοθετήθηκε από το Συμβούλιο στις 14 Ιουνίου 2004. Είναι σκόπιμο να ενημερωθεί η πρώτη αυτή εταιρική σχέση με βάση τα συμπεράσματα της έκθεσης προόδου της Επιτροπής του 2005 για τη Βοσνία-Ερζεγοβίνη. Η δεύτερη ευρωπαϊκή εταιρική σχέση καθορίζει νέες προτεραιότητες για δράση. Οι νέες προτεραιότητες είναι προσαρμοσμένες στις συγκεκριμένες ανάγκες της χώρας και στο στάδιο προπαρασκευής, και θα ενημερώνονται ανάλογα με τις ανάγκες. Επίσης, η ευρωπαϊκή εταιρική σχέση παρέχει γενικές κατευθύνσεις για τη χρηματοδοτική βοήθεια στη χώρα.
      Αναμένεται ότι η Βοσνία-Ερζεγοβίνη θα εκπονήσει σχέδιο που θα περιέχει χρονοδιάγραμμα και ειδικά μέτρα για να ανταποκριθεί στις προτεραιότητες της ευρωπαϊκής εταιρικής σχέσης.
      2.   ΟΙ ΑΡΧΕΣ
      Η Διαδικασία Σταθεροποίησης και Σύνδεσης παραμένει το πλαίσιο της ευρωπαϊκής πορείας των χωρών των Δυτικών Βαλκανίων, καθ’ όλη την πορεία τους προς τη μελλοντική τους προσχώρηση.
      Οι κύριες προτεραιότητες που προσδιορίζονται για τη Βοσνία-Ερζεγοβίνη αφορούν την ικανότητά της να τηρήσει τα κριτήρια που καθόρισε το Ευρωπαϊκό Συμβούλιο της Κοπεγχάγης το 1993 καθώς και τους όρους που θέτει η Διαδικασία Σταθεροποίησης και Σύνδεσης, κυρίως τους όρους που καθορίζονται από το Συμβούλιο, στα Συμπεράσματά του της 29ης Απριλίου 1997 και 21ης-22ας Ιουνίου 1999, στο περιεχόμενο της Τελικής Διακήρυξης της διάσκεψης Κορυφής του Ζάγκρεμπ της 24ης Νοεμβρίου 2000 και στο Θεματολόγιο της Θεσσαλονίκης.
      3.   ΠΡΟΤΕΡΑΙΟΤΗΤΕΣ
      Οι προτεραιότητες που απαριθμούνται στην παρούσα ευρωπαϊκή εταιρική σχέση έχουν επιλεγεί με βάση το σκεπτικό ότι είναι ρεαλιστικό να προσδοκάται ότι η Βοσνία-Ερζεγοβίνη μπορεί να τις εκπληρώσει ή να τις προωθήσει ουσιαστικά προσεχώς, σε λίγα χρόνια. Στην έκθεση γίνεται διάκριση μεταξύ βραχυπρόθεσμων προτεραιοτήτων, οι οποίες αναμένεται να επιτευχθούν εντός ενός ή δύο ετών, και μεσοπρόθεσμων προτεραιοτήτων, οι οποίες αναμένεται να επιτευχθούν εντός τριών ή τεσσάρων ετών. Οι προτεραιότητες αφορούν, αφενός, τη νομοθεσία και, αφετέρου, την εφαρμογή της.
      Λαμβανομένων υπόψη, αφενός, του σημαντικού κόστους που συνεπάγεται η εκπλήρωση όλων των απαιτήσεων της ΕΕ και, αφετέρου, της πολυπλοκότητας αυτών των απαιτήσεων σε ορισμένους τομείς, η παρούσα εταιρική σχέση δεν καλύπτει, σε αυτό το στάδιο, το σύνολο των σημαντικών καθηκόντων. Οι μελλοντικές εταιρικές σχέσεις θα συμπεριλάβουν και άλλες προτεραιότητες με βάση την πρόοδο που θα έχει σημειώσει η χώρα.
      Μεταξύ των βραχυπρόθεσμων προτεραιοτήτων, οι κύριες προτεραιότητες καθορίσθηκαν και συγκεντρώθηκαν στην αρχή του μέρους 3.1. Οι κύριες αυτές προτεραιότητες δεν έχουν ιεραρχηθεί με βάση τη σπουδαιότητά τους.
      3.1.   ΒΡΑΧΥΠΡΟΘΕΣΜΕΣ ΠΡΟΤΕΡΑΙΟΤΗΤΕΣ

            Κύριες προτεραιότητες

                  —

                  Πλήρης συνεργασία με το Διεθνές Ποινικό Δικαστήριο για την Πρώην Γιουγκοσλαβία (ICTY) για τη σύλληψη όλων των κατηγορουμένων ενώπιον του ICTY που διαφεύγουν.

                  —

                  Πλήρης εφαρμογή της συμφωνίας του Οκτωβρίου 2005 για την αναδιάρθρωση της αστυνομίας. Σε αυτό το πλαίσιο, ίδρυση της διεύθυνσης για την υλοποίηση της αναδιάρθρωσης της αστυνομίας μέχρι τον Δεκέμβριο 2005 και έγκριση προγράμματος δράσης για την εφαρμογή μεταρρύθμισης σύμφωνα με τις αρχές που περιγράφονται από την Επιτροπή εντός του χρονοδιαγράμματος που καθορίζει η συμφωνία.

                  —

                  Θέσπιση του συνόλου της αναγκαίας νομοθεσίας για την κρατική Ραδιοφωνία και Τηλεόραση, σε επίπεδο κράτους και οντοτήτων, και έναρξη της εφαρμογής της.

                  —

                  Εξασφάλιση ότι όλα τα Υπουργεία και τα θεσμικά όργανα, σε επίπεδο κράτους, χρηματοδοτούνται κατάλληλα και διαθέτουν σωστό και λειτουργικό εξοπλισμό, και συγκεκριμένα όσον αφορά τα κτίρια και το προσωπικό.

                  —

                  Έγκριση και έναρξη εφαρμογής εμπεριστατωμένου προγράμματος δράσης για τη μεταρρύθμιση της δημόσιας διοίκησης, λαμβανομένων υπόψη των αποτελεσμάτων των λειτουργικών και τομεακών αναμορφώσεων της δημόσιας διοίκησης.

                  —

                  Εξασφάλιση της ύπαρξης μιας πραγματικής εσωτερικής αγοράς στη Βοσνία-Ερζεγοβίνη.

            Πολιτικές απαιτήσεις

      Δημοκρατία και κράτος δικαίου
      Διακυβέρνηση

                  —

                  Λήψη μέτρων για την παροχή στο Κοινοβούλιο της Βοσνίας-Ερζεγοβίνης ικανοποιητικών τεχνικών πόρων και προσωπικού.

                  —

                  Περαιτέρω βελτίωση και ενίσχυση του συντονισμού κράτους-οντοτήτων με την καθιέρωση τακτικών και θεσμοθετημένων μηχανισμών για τον συντονισμό μεταξύ του κράτους και των οντοτήτων.

                  —

                  Εξασφάλιση της κατάλληλης συνέχειας όσον αφορά τις εκθέσεις που εκδίδουν οι ανώτατοι ελεγκτικοί οργανισμοί της Βοσνίας-Ερζεγοβίνης και λήψη των κατάλληλων μέτρων κατά των υπευθύνων για παρατυπίες.

            Εκλογές

                  —

                  Ανάληψη της πλήρους οργανωτικής και οικονομικής ευθύνης για τις κοινοβουλευτικές και προεδρικές εκλογές του 2006.

                  —

                  Τροποποίηση της εκλογικής νομοθεσίας σχετικά με τα μέλη της προεδρίας της Βοσνίας-Ερζεγοβίνης και τους εκπροσώπους της Βουλής των λαών, ώστε να εξασφαλισθεί πλήρης συμμόρφωση με την Ευρωπαϊκή σύμβαση για την προάσπιση των Δικαιωμάτων του Ανθρώπου και τις μεταενταξιακές δεσμεύσεις του Συμβουλίου της Ευρώπης.

                  —

                  Παροχή του απαραίτητου προσωπικού για το τμήμα λογιστικού ελέγχου της εκλογικής επιτροπής.

            Δημόσια διοίκηση

                  —

                  Παροχή στην υπηρεσία του συντονιστή δημόσιας διοίκησης των αναγκαίων ανθρώπινων και υλικών πόρων για την εκτέλεση των εργασιών του.

                  —

                  Λήψη μέτρων για την εξασφάλιση της ορθής λειτουργίας των φορέων δημόσιας διοίκησης, ανάπτυξη και εφαρμογή αποτελεσματικών διαδικασιών πρόσληψης προσωπικού· εξασφάλιση γρήγορου διορισμού δημόσιων υπαλλήλων, ιδίως σε επίπεδο κράτους, μετά από επιτυχή διαδικασία για την πρόσληψη σε δημόσιες υπηρεσίες.

                  —

                  Εφαρμογή του προγράμματος κατάρτισης για τη δημόσια διοίκηση που εγκρίθηκε τον Μάιο 2005.

                  —

                  Υιοθέτηση της νέας νομοθεσίας για τον κρατικό Διαμεσολαβητή και εξασφάλιση της συγχώνευσης των καθηκόντων των διαμεσολαβητών σε επίπεδο κράτους και οντοτήτων.

            Δικαστικό σύστημα

                  —

                  Εξασφάλιση πλήρους αρμοδιότητας του Ανώτατου Δικαστηρίου, των εισαγγελικών αρχών και του Ανώτατου Δικαστικού και Εισαγγελικού Συμβουλίου για χρηματοοικονομικά και διοικητικά θέματα και για θέματα προσωπικού· εξασφάλιση της ορθής λειτουργίας τους.

                  —

                  Επίτευξη προόδου όσον αφορά τη διαχείριση του όγκου των υποθέσεων ενώπιον των δικαστηρίων.

                  —

                  Ανάπτυξη αποτελεσματικού συστήματος για την αντιμετώπιση της εγκληματικότητας των νέων.

            Πολιτική για την καταπολέμηση της διαφθοράς

                  —

                  Εκπόνηση λεπτομερούς προγράμματος δράσης κατά της διαφθοράς στο πλαίσιο της εθνικής στρατηγικής κατά της διαφθοράς.

                  —

                  Εναρμόνιση της νομοθεσίας κατά της διαφθοράς εντός της Βοσνίας-Ερζεγοβίνης.

                  —

                  Εξασφάλιση αποτελεσματικής εφαρμογής του νόμου σχετικά με τις συγκρούσεις συμφερόντων.

            Ανθρώπινα δικαιώματα και προστασία των μειονοτήτων

                  —

                  Κατάργηση των αναφορών στη θανατική ποινή στο σύνταγμα της Δημοκρατίας των Σερβοβοσνίων (Republika Srpska).

                  —

                  Εφαρμογή των διεθνών συμβάσεων που έχουν κυρωθεί από τη Βοσνία-Ερζεγοβίνη, συμπεριλαμβανομένης της υποχρέωσης υποβολής εκθέσεων.

                  —

                  Διασφάλιση της εξέτασης όλων των εκκρεμών υποθέσεων ανθρωπίνων δικαιωμάτων από την Επιτροπή Ανθρωπίνων Δικαιωμάτων του Συνταγματικού Δικαστηρίου.

                  —

                  Περαιτέρω βελτίωση του νομικού πλαισίου για τις μειονότητες, ώστε να ανταποκρίνεται πλήρως στις προϋποθέσεις της σύμβασης-πλαισίου του Συμβουλίου της Ευρώπης για την προστασία των εθνικών μειονοτήτων και διασφάλιση της εφαρμογής του σε ολόκληρη τη Βοσνία-Ερζεγοβίνη.

                  —

                  Ίδρυση του Συμβουλίου Εθνικών Μειονοτήτων και των αντίστοιχων οργανισμών σε επίπεδο οντοτήτων.

                  —

                  Ανάπτυξη και έναρξη εφαρμογής των τομεακών προγραμμάτων δράσης της εθνικής στρατηγικής για τους Ρομ ως τμήματος μιας εμπεριστατωμένης στρατηγικής για την ανακούφιση από τη φτώχεια.

            Περιφερειακά θέματα και διεθνείς υποχρεώσεις

                  —

                  Συνέχιση της βελτίωσης της περιφερειακής συνεργασίας και εξασφάλιση σχέσεων καλής γειτονίας με σκοπό, μεταξύ άλλων, την προαγωγή της συμφιλίωσης.

                  —

                  Συμβολή στην εξεύρεση λύσης στα εκκρεμή θέματα των συνόρων με την Κροατία και τη Σερβία και Μαυροβούνιο.

                  —

                  Σημαντική βελτίωση της εφαρμογής των διμερών συμφωνιών ελεύθερων συναλλαγών και προσπάθειες ενόψει της μελλοντικής περιφερειακής συμφωνίας ελεύθερων συναλλαγών στη Νοτιοανατολική Ευρώπη.

                  —

                  Σύναψη και εφαρμογή συμφωνιών με γειτονικές χώρες, κυρίως όσον αφορά τη διασυνοριακή συνεργασία, την καταπολέμηση του οργανωμένου εγκλήματος, την παράνομη διακίνηση και το λαθρεμπόριο, τη δικαστική συνεργασία, τη διαχείριση των συνόρων, την επανεισδοχή, το περιβάλλον, τις μεταφορές και την ενέργεια.

                  —

                  Εξασφάλιση της δέουσας χρηματοδότησης και της πλήρους λειτουργίας του Ταμείου Επιστροφής Προσφύγων. Συμβολή ώστε να διασφαλισθεί η εφαρμογή της Δήλωσης του Σεράγεβο. Ολοκλήρωση της διαδικασίας επιστροφής επαναπατριζόμενων/προσφύγων και επίτευξη σημαντικής προόδου όσον αφορά την οικονομική και κοινωνική ένταξή τους.

                  —

                  Αντιμετώπιση όλων των εκκρεμών μεταενταξιακών απαιτήσεων του Συμβουλίου της Ευρώπης, ιδίως στους τομείς της παιδείας και των εκλογών.

            Οικονομικές προϋποθέσεις

                  —

                  Εφαρμογή πολιτικών που συμβάλλουν σε ένα σταθερό μακροοικονομικό περιβάλλον και προσεκτική αντιμετώπιση της αύξησης του δανεισμού στο πλαίσιο της θέσπισης φορέα νομισματικού ελέγχου.

                  —

                  Εφαρμογή του νόμου-πλαισίου του κράτους και των νόμων των οντοτήτων σχετικά με την καταχώρηση επιχειρήσεων.

                  —

                  Υποστήριξη των εργασιών της Ομάδας εργασίας για τη φορολογική βιωσιμότητα με γενικό στόχο τη μείωση των πραγματικών δημόσιων δαπανών.

                  —

                  Ολοκλήρωση της διευθέτησης των εγχώριων απαιτήσεων και θέσπιση νόμου, σε κρατικό επίπεδο, για το εσωτερικό χρέος, ώστε να καθορισθεί ο τρόπος πληρωμής στο πλαίσιο όλων των εγχώριων απαιτήσεων.

                  —

                  Θέσπιση του νόμου σχετικά με το Εθνικό Φορολογικό Συμβούλιο και καθιέρωση διαδικασιών για την αποτελεσματική λειτουργία του.

                  —

                  Μεταρρύθμιση και μείωση της ακαμψίας του συστήματος καθορισμού των μισθών, ιδίως στον δημόσιο τομέα.

                  —

                  Κατάρτιση και εφαρμογή προσχεδίου για τη θεσμοποίηση της Μονάδας προγραμματισμού οικονομικής πολιτικής.

                  —

                  Επίτευξη ουσιαστικής προόδου σχετικά με τη διαχείριση των επιχειρήσεων, με την επιτάχυνση, μεταξύ άλλων, της διαδικασίας ιδιωτικοποιήσεων και την αναδιάρθρωση των ιδιωτικών επενδυτικών κεφαλαίων.

                  —

                  Θέσπιση και έναρξη εφαρμογής του νόμου για την αναδιάρθρωση του χρηματοπιστωτικού τομέα.

                  —

                  Εξασφάλιση της ορθής λειτουργίας των εμπορικών δικαστηρίων και ανάπτυξη της λειτουργίας των δικαστηρίων όσον αφορά τη διαχείριση και την επεξεργασία των διαδικασιών πτώχευσης.

            Ευρωπαϊκοί κανόνες

      Εσωτερική αγορά
      Ελεύθερη κυκλοφορία των εμπορευμάτων

                  —

                  Εφαρμογή της ισχύουσας νομοθεσίας στους τομείς των προτύπων, της πιστοποίησης, της μετρολογίας, της διαπίστευσης και της διαπίστωσης της συμμόρφωσης· σύσταση των οργάνων που προβλέπονται από αυτήν τη νομοθεσία και εξοπλισμός/στελέχωση αυτών, ώστε να είναι σε θέση να εκπληρώνουν τα καθήκοντά τους. Συνέχιση των προσπαθειών για εναρμόνιση των κανόνων και των κανονισμών σε αυτούς τους τομείς με το κεκτημένο, ιδίως δημιουργία συνθηκών που ευνοούν το εμπόριο.

                  —

                  Δημιουργία ενός εσωτερικού μηχανισμού διαβουλεύσεων και κοινοποίησης νέων τεχνικών κανονισμών πριν από τη θέσπισή τους σχετικά με μέτρα που ασκούν επίδραση στο εμπόριο.

                  —

                  Εξασφάλιση συνεχούς προόδου όσον αφορά την υιοθέτηση ευρωπαϊκών προτύπων.

                  —

                  Δημιουργία της Υπηρεσίας για την επιτήρηση της αγοράς και εξασφάλιση της ικανότητάς της να εκπληρώνει τα καθήκοντά της. Συνέχιση λήψης μέτρων για την καθιέρωση μηχανισμού επιτήρησης της αγοράς που να ανταποκρίνεται στις απαιτήσεις του κεκτημένου για την ελεύθερη κυκλοφορία των εμπορευμάτων.

            Κυκλοφορία των προσώπων, των υπηρεσιών και δικαίωμα εγκατάστασης

                  —

                  Δημιουργία του Οργανισμού Ασφάλισης της Βοσνίας-Ερζεγοβίνης και εξασφάλιση ότι κατέστη πλήρως λειτουργικός.

                  —

                  Άσκηση τραπεζικού ελέγχου, σε κρατικό επίπεδο, και εξασφάλιση αποτελεσματικής λειτουργίας της εποπτεύουσας αρχής.

                  —

                  Διασφάλιση ότι η έγκριση νόμου, σε κρατικό επίπεδο, για την τριτοβάθμια εκπαίδευση προετοιμάζει το έδαφος για την εφαρμογή των κύριων στοιχείων της διαδικασίας της Μπολόνια και της σύμβασης Αναγνώρισης της Λισαβόνας.

            Τελωνεία και φορολογία

                  —

                  Περαιτέρω εναρμόνιση της τελωνειακής νομοθεσίας και των τελωνειακών διαδικασιών με το κεκτημένο.

                  —

                  Εξασφάλιση της συμβατότητας του νομικού πλαισίου για τις ελεύθερες ζώνες με τους κανόνες της ΕΕ και διασφάλιση της επαρκούς επιτήρησης των ελεύθερων ζωνών.

                  —

                  Θέσπιση όλων των απαραίτητων μέτρων για την ορθή εφαρμογή των κανόνων καταγωγής.

                  —

                  Εφαρμογή των κανόνων για τη δασμολογητέα αξία σύμφωνα με τα διεθνή πρότυπα και τις πρακτικές.

                  —

                  Αύξηση της διοικητικής ικανότητας όσον αφορά την εφαρμογή της τελωνειακής νομοθεσίας και την καταπολέμηση της διαφθοράς, του διασυνοριακού εγκλήματος και της φοροδιαφυγής.

                  —

                  Εξασφάλιση της ορθής λειτουργίας της Αρχής Έμμεσης Φορολογίας.

                  —

                  Πλήρης εφαρμογή και επιβολή της εφαρμογής της νομοθεσίας για τον ΦΠΑ, και περαιτέρω εναρμόνιση της φορολογικής νομοθεσίας με το κεκτημένο.

                  —

                  Ανάληψη δέσμευσης για την τήρηση των αρχών του Κώδικα Συμπεριφοράς στον τομέα της φορολόγησης των επιχειρήσεων και διασφάλιση της συμμόρφωσης των νέων φορολογικών μέτρων προς τις αρχές αυτές.

            Ανταγωνισμός

                  —

                  Ενίσχυση της ικανότητας του Συμβουλίου Ανταγωνισμού, ώστε αυτό να είναι σε θέση να εκπληρώνει πλήρως τα καθήκοντά του όσον αφορά στην επιβολή της εφαρμογής των σχετικών κανόνων και την προώθηση της πολιτικής ανταγωνισμού.

                  —

                  Θέσπιση της απαραίτητης νομοθεσίας για τον ανταγωνισμό και τις κρατικές ενισχύσεις, και εναρμόνιση της ήδη υπάρχουσας νομοθεσίας με τους κανόνες της ΕΕ για τον ανταγωνισμό και τις κρατικές ενισχύσεις.

            Δημόσιες συμβάσεις

                  —

                  Εξασφάλιση της δέουσας εφαρμογής της νομοθεσίας για τις δημόσιες συμβάσεις, συμπεριλαμβανομένης της δημιουργίας, της στελέχωσης και της χρηματοδότησης από τον προϋπολογισμό του Οργανισμού δημοσίων συμβάσεων και του Φορέα αναθεώρησης δημοσίων συμβάσεων.

            Νόμος περί διανοητικής ιδιοκτησίας

                  —

                  Εφαρμογή και επιβολή της εφαρμογής του τρέχοντος νομικού πλαισίου, κυρίως με την εξασφάλιση της ορθής λειτουργίας του Ινστιτούτου Πνευματικής Ιδιοκτησίας.

            Στατιστικές

                  —

                  Υιοθέτηση και έναρξη εφαρμογής της συμφωνίας μεταξύ των οντοτήτων που συμμετέχουν στο στατιστικό σύστημα για τη βελτίωση των εργασιών μιας Κεντρικής Στατιστικής Υπηρεσίας στη Βοσνία-Ερζεγοβίνη.

            Τομέακες πολιτικές
      Βιομηχανία και ΜΜΕ

                  —

                  Υιοθέτηση, χωρίς περαιτέρω καθυστέρηση, της προτεινόμενης σήμερα στρατηγικής, σε επίπεδο κράτους, για τις ΜΜΕ και έναρξη εφαρμογής των δράσεων που έχουν μεγαλύτερη προτεραιότητα.

                  —

                  Ανάπτυξη μιας υγιούς και εμπεριστατωμένης βιομηχανικής πολιτικής.

            Γεωργία και αλιεία

                  —

                  Ανάπτυξη μιας εμπεριστατωμένης γεωργικής στρατηγικής, σε κρατικό επίπεδο, η οποία θα βασίζεται στις συστάσεις για την αναθεώρηση της λειτουργίας της που διατυπώθηκαν τον Νοέμβριο 2004 και εξασφάλιση νομικού πλαισίου για την εφαρμογή της.

                  —

                  Συνέχιση της εναρμόνισης της νομοθεσίας με το κεκτημένο της ΕΕ στον κτηνιατρικό και φυτοϋγειονομικό τομέα.

                  —

                  Δημιουργία Κρατικού Οργανισμού για την Ασφάλεια Τροφίμων και εξασφάλιση της λειτουργικότητάς του. Εξασφάλιση της λειτουργικότητας του Οργανισμού Φυτοϋγειονομικής Προστασίας.

                  —

                  Ενίσχυση των εργαστηρίων και της ικανότητας για τη διενέργεια ελέγχων στον κτηνιατρικό και φυτοϋγειονομικό τομέα, δημιουργία εργαστηρίου αναφοράς και ανάπτυξη διαδικασιών δειγματοληψίας σύμφωνα με τις απαιτήσεις της ΕΕ.

                  —

                  Ολοκλήρωση της ταυτοποίησης των ζώων και της καταγραφής των βοοειδών σύμφωνα με τους κανόνες της ΕΕ.

                  —

                  Ενίσχυση της συλλογής και επεξεργασίας των γεωργικών στατιστικών σύμφωνα με τους κανόνες και τη μεθοδολογία της ΕΕ.

            Περιβάλλον

                  —

                  Θέσπιση εθνικής νομοθεσίας για το περιβάλλον με στόχο τη δημιουργία του πλαισίου για εναρμόνιση της προστασίας του περιβάλλοντος σε εθνικό επίπεδο.

                  —

                  Καθιέρωση και εξασφάλιση της ορθής λειτουργίας της Εθνικής Υπηρεσίας Περιβάλλοντος.

            Ενέργεια

                  —

                  Έναρξη εφαρμογής των υποχρεώσεων που έχουν αναληφθεί στο πλαίσιο της συνθήκης για την Κοινότητα Ενέργειας.

                  —

                  Ανάπτυξη και θέσπιση εμπεριστατωμένης ενεργειακής στρατηγικής· συνέχιση των μεταρρυθμίσεων και της ελευθέρωσης του τομέα της ενέργειας.

                  —

                  Εξασφάλιση της πλήρους λειτουργίας του ανεξάρτητου Φορέα εκμετάλλευσης του συστήματος και της Εταιρείας διανομής, ως μεμονωμένων επιχειρήσεων, σε επίπεδο κράτους.

            Πολιτική μεταφορών

                  —

                  Εφαρμογή του εθνικού δικαίου στον σιδηροδρομικό τομέα.

                  —

                  Συνέχιση της εναρμόνισης της αεροπορικής νομοθεσίας με το κεκτημένο ενόψει του Κοινού Ευρωπαϊκού Αεροπορικού Χώρου.

            Κοινωνία της πληροφορίας και μέσα ενημέρωσης

                  —

                  Θέσπιση του νόμου σχετικά με την Υπηρεσία για την κοινωνία της πληροφορίας και σύσταση αυτής της Υπηρεσίας.

                  —

                  Περαιτέρω ελευθέρωση των αγορών τηλεπικοινωνιών και εξασφάλιση της αποτελεσματικής εφαρμογής της υπάρχουσας νομοθεσίας από την κανονιστική αρχή για την ενθάρρυνση του ανταγωνισμού.

                  —

                  Περαιτέρω ενίσχυση του ρόλου και της διοικητικής ικανότητας της κανονιστικής αρχής.

            Δημοσιονομικός έλεγχος

                  —

                  Ανάπτυξη στρατηγικής για τον εσωτερικό δημοσιονομικό έλεγχο.

            Δικαιοσύνη, ελευθέρια και ασφάλεια
      Θεωρήσεις, συνοριακός έλεγχος, άσυλο και μετανάστευση

                  —

                  Παροχή του κατάλληλου προσωπικού στις υπηρεσίες ασύλου και μετανάστευσης στο υπουργείο Ασφάλειας.

                  —

                  Εφαρμογή του νόμου του 2003 σχετικά με την κυκλοφορία και την παραμονή αλλοδαπών. Τήρηση του όρου ότι κάθε τροποποίηση αυτού του νόμου θα συμφωνεί με το κεκτημένο και τα διεθνή πρότυπα και ότι θα παρέχει προστιθέμενη αξία στους ισχύοντες κανονισμούς.

                  —

                  Περαιτέρω μείωση του αριθμού των θεωρήσεων που εκδίδονται στα σύνορα.

                  —

                  Εφαρμογή όλων των διεθνών και περιφερειακών υποχρεώσεων στον τομέα διαχείρισης των συνόρων.

            Νομιμοποίηση προσόδων από παράνομες δραστηριότητες

                  —

                  Πλήρης στελέχωση της Μονάδας Χρηματοοικονομικών Πληροφοριών (FIU).

                  —

                  Περαιτέρω ενίσχυση της συνεργασίας μεταξύ του FIU και του τμήματος διερεύνησης εγκλημάτων της Κρατικής Υπηρεσίας Ερευνών και Προστασίας.

                  —

                  Εξασφάλιση της επαρκούς εφαρμογής και επιβολής της εφαρμογής της νομοθεσίας για την καταπολέμηση της νομιμοποίησης προσόδων από παράνομες δραστηριότητες και περαιτέρω βελτίωση αυτής της νομοθεσίας.

                  —

                  Προσχώρηση στις σχετικές διεθνείς συμβάσεις.

            Ναρκωτικά

                  —

                  Ανάπτυξη πολιτικής για τα ναρκωτικά, σε επίπεδο κράτους, σύμφωνα με τους κανόνες της ΕΕ.

                  —

                  Θέσπιση του νόμου σχετικά με την πρόληψη της χρήσης ναρκωτικών και πρόδρομων ουσιών.

            Αστυνομία

                  —

                  Περαιτέρω ενίσχυση της Κρατικής Υπηρεσίας Ερευνών και Προστασίας, κυρίως με την ολοκλήρωση της πρόσληψης του συνόλου του προσωπικού της.

            Καταπολέμηση του οργανωμένου εγκλήματος και της τρομοκρατίας

                  —

                  Εξασφάλιση της ορθής εφαρμογής του εθνικού προγράμματος δράσης για την καταπολέμηση της εμπορίας ανθρώπων.

                  —

                  Λήψη πρόσθετων μέτρων για την προστασία των θυμάτων της εμπορίας ανθρώπων και για την επαρκή εφαρμογή της νομοθεσίας για την προστασία μαρτύρων.

                  —

                  Ενίσχυση της ικανότητας της Κρατικής Υπηρεσίας Ερευνών και Προστασίας στον τομέα της καταπολέμησης της τρομοκρατίας· ενίσχυση της διεθνούς συνεργασίας σε αυτόν τον τομέα, συμπεριλαμβανομένης της ορθής εφαρμογής διεθνών συμβάσεων.

                  —

                  Θέσπιση του νόμου σχετικά με την προστασία των προσωπικών δεδομένων και δημιουργία Φορέα προστασίας των δεδομένων.

            3.2.   ΜΕΣΟΠΡΟΘΕΣΜΕΣ ΠΡΟΤΕΡΑΙΟΤΗΤΕΣ

            Πολιτικές απαιτήσεις

         Διακυβέρνηση

                  —

                  Εξασφάλιση συνεχούς προόδου όσον αφορά την ανάληψη πλήρους εθνικής ευθύνης για τη διαμόρφωση πολιτικών και τη λήψη αποφάσεων.

         Δημόσια διοίκηση

                  —

                  Εφαρμογή του εμπεριστατωμένου προγράμματος δράσης για τη μεταρρύθμιση της δημόσιας διοίκησης.

                  —

                  Δημιουργία ικανότητας κατάρτισης για τους δημόσιους υπαλλήλους στη Βοσνία-Ερζεγοβίνη και συνέχιση της βελτίωσης των ικανοτήτων χάραξης πολιτικής και συντονισμού.

                  —

                  Αύξηση της ικανότητας για προοδευτική νομική εναρμόνιση με το κεκτημένο και περαιτέρω διεύρυνση του ρόλου της Βοσνίας-Ερζεγοβίνης στον προγραμματισμό και την εφαρμογή βοήθειας, με στόχο την προετοιμασία για την αποκέντρωση της κοινοτικής βοήθειας.

         Μεταρρύθμιση της αστυνομίας

                  —

                  Εφαρμογή του προγράμματος δράσης για την αναδιάρθρωση της αστυνομίας.

         Δικαστικό σύστημα

                  —

                  Εξασφάλιση επαρκούς κατάρτισης των δικαστικών λειτουργών, ιδίως όσον αφορά τη νομοθεσία για τα ανθρώπινα δικαιώματα και θέματα σχετικά με την εφαρμογή μελλοντικής συμφωνίας Σταθεροποίησης και Σύνδεσης.

                  —

                  Εξασφάλιση του απαραίτητου τεχνικού εξοπλισμού και των χρηματοοικονομικών μέσων που χρειάζονται τα δικαστήρια στο σύνολό τους, ώστε να αποδίδουν δικαιοσύνη αποτελεσματικά και κατά τον δέοντα τρόπο.

         Πολιτική κατά της διαφθοράς

                  —

                  Εφαρμογή του προγράμματος δράσης κατά της διαφθοράς καθώς και των συστάσεων της Ομάδας Κρατών του Συμβουλίου της Ευρώπης κατά της διαφθοράς (GRECO).

                  —

                  Εξασφάλιση της ορθής εφαρμογής των διεθνών συμβάσεων σχετικά με τη διαφθορά και της πραγματικής μείωσης της διαφθοράς.

         Ανθρώπινα δικαιώματα και προστασία των μειονοτήτων

                  —

                  Εξασφάλιση της πλήρους συμβατότητας της εθνικής νομοθεσίας με την Ευρωπαϊκή σύμβαση για την προάσπιση των δικαιωμάτων του Ανθρώπου.

                  —

                  Εξασφάλιση της προστασίας των μειονοτήτων σύμφωνα με τους κανόνες της ΕΕ και τους διεθνείς κανόνες.

                  —

                  Εφαρμογή της εθνικής στρατηγικής για τους Ρομ και των σχετικών τομεακών προγραμμάτων δράσης.

            Οικονομικές προϋποθέσεις

                  —

                  Εξασφάλιση της συνέχειας της μακροοικονομικής σταθερότητας και επιδίωξη της ενίσχυσης της βιωσιμότητας των εξωτερικών λογαριασμών.

                  —

                  Περαιτέρω προσπάθεια για τη μείωση των δημόσιων δαπανών ως ποσοστού του ΑΕΠ.

                  —

                  Συνέχιση της βελτίωσης του επιχειρησιακού κλίματος και της εταιρικής διακυβέρνησης και επιδίωξη της αναδιάρθρωσης του εταιρικού τομέα, συμπεριλαμβανομένων των επιχειρήσεων κοινής ωφελείας.

                  —

                  Συνέχιση της ενίσχυσης του συντονισμού των φορολογικών και οικονομικών πολιτικών.

                  —

                  Εξασφάλιση της επαρκούς λειτουργίας της Μονάδας προγραμματισμού οικονομικής πολιτικής της Υπηρεσίας έμμεσης φορολογίας.

                  —

                  Παραγωγή εμπεριστατωμένων ενοποιημένων δημόσιων λογαριασμών.

                  —

                  Ενίσχυση των διαδικασιών για την προετοιμασία και την εκτέλεση του προϋπολογισμού και τη λογοδοσία.

                  —

                  Εφαρμογή πολιτικών που αποσκοπούν στη μείωση της ανεργίας, ιδίως της μακροχρόνιας ανεργίας.

                  —

                  Βελτίωση του συντονισμού των Οργανισμών Απασχόλησης σε ολόκληρη τη χώρα και προσπάθειες για μείωση του κατακερματισμού της αγοράς εργασίας.

                  —

                  Εντατικοποίηση των προσπαθειών για τη βελτίωση του εκπαιδευτικού συστήματος, περιλαμβανομένης και της πρωτοβάθμιας εκπαίδευσης, και δημιουργία ενός σύγχρονου συστήματος επαγγελματικής εκπαίδευσης και κατάρτισης. Αντιμετώπιση του προβλήματος κατακερματισμού του εκπαιδευτικού συστήματος και επικάλυψης των λειτουργιών μεταξύ των διαφορετικών επιπέδων οργάνωσης. Ενίσχυση της χάραξης πολιτικής και του στρατηγικού προγραμματισμού με στόχο τη βελτίωση της ποιότητας της εκπαίδευσης.

                  —

                  Συνέχιση των απαραίτητων μεταρρυθμίσεων για τη συμμόρφωση προς τους κανόνες και τις υποχρεώσεις του ΠΟΕ, ώστε να επιταχυνθεί η διαδικασία προσχώρησης στον ΠΟΕ.

            Ευρωπαϊκοί κανόνες

      Εσωτερική αγορά και εμπόριο
      Ελεύθερη κυκλοφορία των εμπορευμάτων

                  —

                  Συνέχιση της εναρμόνισης της νομοθεσίας στους τομείς των προτύπων, της πιστοποίησης, της διαπίστευσης, της μετρολογίας και της διαπίστωσης της συμμόρφωσης με το κεκτημένο, και της μεταφοράς στο εθνικό δίκαιο των οδηγιών για τη νέα και σφαιρική προσέγγιση καθώς και των οδηγιών παλαιάς προσέγγισης.

            Τελωνεία και φορολογία

                  —

                  Εξασφάλιση της συνεχούς προσέγγισης της τελωνειακής και φορολογικής νομοθεσίας με το κεκτημένο και περαιτέρω αύξηση της διοικητικής ικανότητας για την εφαρμογή αυτής της νομοθεσίας και για την καταπολέμηση της διαφθοράς, του διασυνοριακού εγκλήματος και της φοροδιαφυγής.

                  —

                  Βελτίωση της διαφάνειας και της ανταλλαγής πληροφοριών με την ΕΕ, ώστε να διευκολύνεται η επιβολή της εφαρμογής μέτρων που αποτρέπουν τη φοροαποφυγή ή τη φοροδιαφυγή.

            Ανταγωνισμός

                  —

                  Εφαρμογή της νομοθεσίας για τις κρατικές ενισχύσεις.

                  —

                  Υποβολή εμπεριστατωμένου καταλόγου κρατικών ενισχύσεων.

            Δημόσιες συμβάσεις

                  —

                  Εξασφάλιση της συμβατότητας του νομικού πλαισίου της Βοσνίας-Ερζεγοβίνης για τις δημόσιες συμβάσεις με το κεκτημένο και της ορθής εφαρμογής των διαδικασιών δημοσίων συμβάσεων.

            Στατιστικές

                  —

                  Ανάπτυξη αξιόπιστων οικονομικών στατιστικών και ενίσχυση της θεσμικής ικανότητας για την παραγωγή και τη δημοσίευση βασικών στατιστικών στοιχείων εναρμονισμένων με τα ευρωπαϊκά πρότυπα, ιδίως στους τομείς των εθνικών λογαριασμών, των στατιστικών εργασίας και των στατιστικών επιχειρήσεων.

            Τομέακες πολιτικές
      Βιομηχανία και ΜΜΕ

                  —

                  Εφαρμογή της στρατηγικής για τις ΜΜΕ.

                  —

                  Εξασφάλιση της εφαρμογής της βιομηχανικής πολιτικής.

                  —

                  Έναρξη του σχεδιασμού και της εφαρμογής ολοκληρωμένης πολιτικής για την έρευνα.

            Γεωργία και αλιεία

                  —

                  Εφαρμογή της εμπεριστατωμένης γεωργικής στρατηγικής σε επίπεδο κράτους.

                  —

                  Έναρξη δράσης για την εξακρίβωση της ταυτότητας των προβατοειδών και των αιγοειδών και την καταγραφή των μετακινήσεών τους.

                  —

                  Κατάρτιση προγράμματος για την αναβάθμιση των εγκαταστάσεων μεταποίησης τροφίμων, ώστε να ανταποκρίνονται στις απαιτήσεις της ΕΕ.

                  —

                  Έναρξη ενεργειών για την εξασφάλιση αποτελεσματικού ελέγχου της εγχώριας φυτικής παραγωγής, ιδίως όσον αφορά προϊόντα που πρέπει να ανταποκρίνονται σε συγκεκριμένες απαιτήσεις της ΕΕ.

            Περιβάλλον

                  —

                  Συνέχιση της ενίσχυσης της διοικητικής ικανότητας των οργανισμών που συμμετέχουν στην προστασία του περιβάλλοντος, ιδίως σε επίπεδο κράτους, και της εξασφάλισης της εφαρμογής της νομοθεσίας που έχει ήδη μεταφερθεί στο εθνικό δίκαιο.

                  —

                  Εξασφάλιση της ύπαρξης λειτουργικού συστήματος παρακολούθησης των περιβαλλοντικών θεμάτων.

            Πολιτική μεταφορών

                  —

                  Συνέχιση της αναδιάρθρωσης και της ελευθέρωσης του τομέα των σιδηροδρόμων.

                  —

                  Εξασφάλιση προοδευτικής προσέγγισης της νομοθεσίας για τις μεταφορές με το κεκτημένο, κυρίως όσον αφορά τα τεχνικά πρότυπα και τα πρότυπα ασφάλειας, τα κοινωνικά πρότυπα και την ελευθέρωση της αγοράς.

                  —

                  Εφαρμογή του μνημονίου συμφωνίας για το κύριο δίκτυο περιφερειακών μεταφορών της Νοτιοανατολικής Ευρώπης, συμπεριλαμβανομένου του Παρατηρητήριου Μεταφορών.

            Ενέργεια

                  —

                  Εφαρμογή των προγραμμάτων δράσης των οντοτήτων για την αναδιάρθρωση του τομέα της ενέργειας.

                  —

                  Εδραίωση των κανονιστικών αρχών για την ενέργεια, σε επίπεδο κράτους και οντοτήτων.

                  —

                  Λήψη μέτρων για την επίτευξη συγκεκριμένης προόδου σε σχέση με τον τομέα του φυσικού αερίου, με την ανάπτυξη, μεταξύ άλλων, στρατηγικής για το φυσικό αέριο, με τη δημιουργία φορέα εκμετάλλευσης του συστήματος και κανονιστικής αρχής για την ανάπτυξη της εσωτερικής αγοράς φυσικού αερίου.

            Κοινωνία της πληροφορίας και μέσα ενημέρωσης

                  —

                  Εφαρμογή της νομοθεσίας στον τομέα της κρατικής Ραδιοφωνίας και Τηλεόρασης και ολοκλήρωση της διαρθρωτικής μεταρρύθμισης του δημόσιου τομέα ραδιοτηλεοπτικών μεταδόσεων.

                  —

                  Εναρμόνιση της νομοθεσίας με το κανονιστικό πλαίσιο της ΕΕ για τις ηλεκτρονικές επικοινωνίες και υπηρεσίες και εξασφάλιση της εφαρμογής του.

                  —

                  Εναρμόνιση με την Ευρωπαϊκή σύμβαση για την «Τηλεόραση χωρίς σύνορα» και την οδηγία για την «Τηλεόραση χωρίς σύνορα».

            Δημοσιονομικός έλεγχος

                  —

                  Ανάπτυξη και εφαρμογή των αρχών της αποκεντρωμένης υποχρέωσης λογοδοσίας των διευθυντικών στελεχών και ανεξάρτητου εσωτερικού λογιστικού ελέγχου σύμφωνα με τους διεθνώς αποδεκτούς κανόνες και την καλύτερη πρακτική της ΕΕ.

                  —

                  Ενίσχυση της επιχειρησιακής ικανότητας του ανώτατου Φορέα λογιστικού ελέγχου και διασφάλιση της λειτουργικής και οικονομικής ανεξαρτησίας του.

                  —

                  Ανάπτυξη διαδικασιών και διοικητικών ικανοτήτων για τη διασφάλιση της αποτελεσματικής προστασίας των οικονομικών συμφερόντων της ΕΕ.

            Δικαιοσύνη, ελευθέρια και ασφάλεια
      Θεωρήσεις, συνοριακός έλεγχος, άσυλο και μετανάστευση

                  —

                  Πλήρης εφαρμογή της ολοκληρωμένης στρατηγικής διαχείρισης των συνόρων και επίτευξη αποτελεσματικής διαχείρισης των συνόρων.

                  —

                  Εφαρμογή πλήρους αυτονομίας όσον αφορά τη λειτουργία των κέντρων υποδοχής.

            Νομιμοποίηση προσόδων από παράνομες δραστηριότητες

                  —

                  Εξασφάλιση της συνεχούς βελτίωσης του αρχείου των περιπτώσεων επιβολής της εφαρμογής της νομοθεσίας για τη νομιμοποίηση προσόδων από παράνομες δραστηριότητες.

            Ναρκωτικά

                  —

                  Εξασφάλιση του κατάλληλου εξοπλισμού των οργάνων επιβολής του νόμου για την καταπολέμηση της διακίνησης ναρκωτικών και για την περαιτέρω βελτίωση της συνεργασίας μεταξύ των διάφορων φορέων και της διεθνούς συνεργασίας· επίτευξη συγκεκριμένων αποτελεσμάτων σε αυτόν τον τομέα.

                  —

                  Δημιουργία Υπηρεσίας δίωξης των ναρκωτικών, σε επίπεδο κράτους.

            Καταπολέμηση του οργανωμένου εγκλήματος και της τρομοκρατίας

                  —

                  Εξασφάλιση της πλήρους εφαρμογής όλων των μέτρων που περιλαμβάνονται στο πρόγραμμα δράσης για την καταπολέμηση του οργανωμένου εγκλήματος.

            4.   ΠΡΟΓΡΑΜΜΑΤΙΣΜΟΣ
      Η κοινοτική συνδρομή δυνάμει της Διαδικασίας Σταθεροποίησης και Σύνδεσης στις χώρες των Δυτικών Βαλκανίων παρέχεται με τα υφιστάμενα χρηματοπιστωτικά μέσα, και ιδίως με τον κανονισμό (ΕΚ) αριθ. 2666/2000 του Συμβουλίου, της 5ης Δεκεμβρίου 2000, για την παροχή βοήθειας προς την Αλβανία, τη Βοσνία-Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας (1). Επομένως, η απόφαση αυτή δεν έχει δημοσιονομικές επιπτώσεις. Η Βοσνία-Ερζεγοβίνη μπορεί να έχει πρόσβαση στη χρηματοδότηση από προγράμματα που καλύπτουν πολλές χώρες και από οριζόντια προγράμματα.
      5.   ΠΡΟΫΠΟΘΕΤΟΤΗΤΑ
      Η κοινοτική βοήθεια που παρέχεται στις χώρες των Δυτικών Βαλκανίων δυνάμει της Διαδικασίας Σταθεροποίησης και Σύνδεσης εξαρτάται από την επίτευξη περαιτέρω προόδου ως προς την τήρηση των κριτηρίων της Κοπεγχάγης καθώς και από την πρόοδο ως προς την πραγματοποίηση των ειδικών προτεραιοτήτων της παρούσας ευρωπαϊκής εταιρικής σχέσης. Σε περίπτωση μη τήρησης αυτών των όρων, το Συμβούλιο μπορεί να θεσπίσει τα κατάλληλα μέτρα, σύμφωνα με το άρθρο 5 του κανονισμού (ΕΚ) αριθ. 2666/2000. Η κοινοτική συνδρομή εξαρτάται επίσης από τους όρους που καθόρισε το Συμβούλιο στα Συμπεράσματά του της 29ης Απριλίου 1997 και 21ης–22ας Ιουνίου 1999, ιδίως σε ό, τι αφορά την υποχρέωση που αναλαμβάνουν οι δικαιούχοι να προβαίνουν σε δημοκρατικές, οικονομικές και θεσμικές μεταρρυθμίσεις.
      6.   ΠΑΡΑΚΟΛΟΥΘΗΣΗ
      Η εφαρμογή της ευρωπαϊκής εταιρικής σχέσης εξετάζεται μέσω του πλαισίου των μηχανισμών που έχουν θεσπισθεί δυνάμει της Διαδικασίας Σταθεροποίησης και Σύνδεσης, κυρίως, των ετήσιων εκθέσεων που υποβάλλει η Επιτροπή.

         (1)  ΕΕ L 306 της 7.12.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2112/2005 (ΕΕ L 344 της 27.12.2005, σ. 23).


title: 2004/492/ΕΚ:Απόφαση του Συμβουλίου, της 5ης Μαΐου 2004, για το διορισμό μελών της Επιτροπής των Ευρωπαϊκών Κοινοτήτων

text:
               15.5.2004

               EL

               Επίσημη Εφημερίδα της Ευρωπαϊκής Ένωσης

               L 180/29

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 5ης Μαΐου 2004
   για το διορισμό μελών της Επιτροπής των Ευρωπαϊκών Κοινοτήτων
   (2004/492/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των συνθηκών επί των οποίων βασίζεται η Ευρωπαϊκή Ένωση, και ιδίως το άρθρο 45 παράγραφος 2 στοιχεία α) και β),
   Με τη συμφωνία του προέδρου της Επιτροπής,
   Εκτιμώντας τα ακόλουθα:

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορίζονται μέλη της Επιτροπής, για την περίοδο από την 1η Μαΐου έως τις 31 Οκτωβρίου 2004:

               ο κ. Pavel TELIČKA

               ο κ. Siim KALLAS

               ο κ. Μάρκος ΚΥΠΡΙΑΝΟΥ

               η κα Sandra KALNIETE

               η κα Dalia GRYBAUSKAITÉ

               ο κ. Péter BALÁZS

               ο κ. Joe BORG

               η κα Danuta HÜBNER

               ο κ. Janez POTOČNIK

               ο κ. Jan FIGEĽ

         Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Eφαρμόζεται από την 1η Μαΐου 2004.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 5 Μαΐου 2004.

            Για το Συμβούλιο

            Ο Πρόεδρος

         B. COWEN


title: 2013/580/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/241

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2011
   (2013/580/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2011, που συνοδεύεται από τις απαντήσεις της Αρχής (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 — C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (4), και ιδίως το άρθρο 64,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Οικονομικής και Νομισματικής Πολιτικής (A7-0114/2013),

               1.

               χορηγεί απαλλαγή στον εκτελεστικό διευθυντή της Ευρωπαϊκής Αρχής Ασφαλίσεων και Επαγγελματικών Συντάξεων για την εκτέλεση του προϋπολογισμού της Αρχής για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή της Ευρωπαϊκής Αρχής Ασφαλίσεων και Επαγγελματικών Συντάξεων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 104.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 331 της 15.12.2010, σ. 48.

      (5)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2011, που συνοδεύεται από τις απαντήσεις της Αρχής (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 — C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (4), και ιδίως το άρθρο 64,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Οικονομικής και Νομισματικής Πολιτικής (A7-0114/2013),

                  A.

                  λαμβάνοντας υπόψη ότι το Ελεγκτικό Συνέδριο δήλωσε πως απεκόμισε εύλογη βεβαιότητα ότι οι ετήσιοι λογαριασμοί της Ευρωπαϊκής Αρχής Ασφαλίσεων και Επαγγελματικών Συντάξεων (εφεξής: «η Αρχή») για το οικονομικό έτος 2011 είναι αξιόπιστοι και ότι οι πράξεις στις οποίες βασίζονται είναι νόμιμες και κανονικές,

                  B.

                  λαμβάνοντας υπόψη ότι η Αρχή, ένας νεοσύστατος οργανισμός με έδρα τη Φρανκφούρτη, ιδρύθηκε με τον κανονισμό (ΕΕ) αριθ. 1094/2010 και άρχισε να λειτουργεί επίσημα την 1η Ιανουαρίου 2011 ως ανεξάρτητη αρχή,

                  Γ.

                  λαμβάνοντας υπόψη ότι η Αρχή θα πρέπει να θεωρηθεί από νομική άποψη ως μετεξέλιξη της προκατόχου της, Επιτροπής Ευρωπαϊκών Εποπτικών Αρχών Ασφαλίσεων και Επαγγελματικών Συντάξεων (CEIOPS), και ότι συνεπώς, πέρα από τη νέα της εντολή, έχει αναλάβει όλα τα υπάρχοντα και τρέχοντα καθήκοντα και ευθύνες από την CEIOPS (όλα τα στοιχεία ενεργητικού και παθητικού και όλες οι τρέχουσες επιχειρήσεις της CEIOPS μεταφέρθηκαν αυτόματα στη νεοσύστατη Αρχή),

                  Δ.

                  λαμβάνοντας υπόψη ότι η Αρχή αποτελεί οργανικό τμήμα του Ευρωπαϊκού Συστήματος Χρηματοπιστωτικών Εποπτικών Αρχών και συνεργάζεται στενά με τις αδελφές αρχές της, την Ευρωπαϊκή Αρχή Τραπεζών και την Ευρωπαϊκή Αρχή Κινητών Αξιών και Αγορών, στο πλαίσιο της Μεικτής Επιτροπής, και με το Ευρωπαϊκό Συμβούλιο Συστημικού Κινδύνου,

                  E.

                  λαμβάνοντας υπόψη ότι ο συνολικός προϋπολογισμός της Αρχής για το οικονομικό έτος 2011 ανήλθε σε 10 667 000 EUR,

                  ΣΤ.

                  λαμβάνοντας υπόψη ότι, σύμφωνα με τον ιδρυτικό κανονισμό της (6), ο προϋπολογισμός της για το 2011 χρηματοδοτήθηκε κατά 55 % από συνεισφορές των κρατών μελών και των κρατών της Ευρωπαϊκής Ζώνης Ελεύθερων Συναλλαγών (ΕΖΕΣ), και κατά 45 % από τον προϋπολογισμό της Ένωσης,

                  Ζ.

                  λαμβάνοντας υπόψη ότι στο τέλος του 2011 ο προϋπολογισμός της Αρχής παρουσίασε πλεόνασμα 2 804 969,81 EUR (7), μετά την αφαίρεση των συναλλαγματικών διαφορών, ύψους 2 437,59 EUR, που εγγράφηκε στους λογαριασμούς ως υποχρέωση έναντι της Επιτροπής,

         Δημοσιονομική και χρηματοοικονομική διαχείριση

                  1.

                  διαπιστώνει από τη δημοσιονομική έκθεση (8) ότι η αρχική συνεισφορά της Ένωσης στον προϋπολογισμό της Αρχής ήταν 4 267 000 EUR για το 2011· επισημαίνει ότι το έτος αυτό ήταν το πρώτο έτος δραστηριότητας της Αρχής·

                  2.

                  διαπιστώνει από τους ετήσιους λογαριασμούς ότι ο συνολικός προϋπολογισμός της Αρχής για το 2011 ανήλθε σε 10 667 000 EUR· διαπιστώνει επίσης ότι τα συνολικά έσοδα από τον προϋπολογισμό ανήλθαν σε 9 387 070,78 EUR (συμπεριλαμβανομένων 5 120 035,36 EUR που αντιστοιχούν στο 80 % των συνεισφορών που κατέβαλαν τα κράτη μέλη το 2011)·

                  3.

                  υπενθυμίζει ότι, με βάση τους ετήσιους λογαριασμούς, η συνεισφορά που αναλογούσε στις εθνικές αρχές εποπτείας ανερχόταν σε 6 400 200 EUR, ενώ η συνεισφορά που καταβλήθηκε πραγματικά ήταν 5 120 035,36 EUR)· καλεί τα κράτη μέλη να ενημερώσουν την αρμόδια για την απαλλαγή αρχή σχετικά με τους λόγους για τους οποίους η συνεισφορά τους περιορίστηκε στο 80 % εκείνης που είχε αρχικά προβλεφθεί· καλεί τα κράτη μέλη να καταβάλλουν ολόκληρη τη συνεισφορά τους στο μέλλον, όταν η Αρχή θα έχει συσταθεί πλήρως, διότι διαφορετικά υπονομεύεται η ικανότητά της να ανταποκριθεί δεόντως στα καθήκοντα που της έχουν ανατεθεί·

                  4.

                  επισημαίνει με ανησυχία ότι οι διατάξεις του δημοσιονομικού κανονισμού δεν είναι πλήρως προσαρμοσμένες στο καθεστώς χρηματοδότησης της Αρχής, δεδομένου ότι το 55 % του προϋπολογισμού χρηματοδοτείται από συνεισφορές των κρατών μελών και κρατών της ΕΖΕΣ· πιστεύει ότι το θέμα αυτό πρέπει να αντιμετωπιστεί το αργότερο κατά την προσεχή αναθεώρηση του δημοσιονομικού κανονισμού σε σχέση με τους οργανισμούς, και ζητεί από την Επιτροπή να αξιολογήσει την κατάσταση αυτή και να υποβάλει σχετική έκθεση στην αρμόδια για την απαλλαγή αρχή·

                  5.

                  ζητεί από την Επιτροπή να εξετάσει τις δυνατότητες για μια νέα μακροπρόθεσμη και βιώσιμη χρηματοδότηση της αρχής, με την οποία να εξασφαλίζεται η ανεξαρτησία της κατά την επόμενη επανεξέταση των ρυθμίσεων για το έργο και τη χρηματοδότηση των οργανισμών που θα πραγματοποιήσει η Επιτροπή και η οποία θα υποβληθεί έως τις 2 Ιανουαρίου 2014 το αργότερο·

                  6.

                  ζητεί από την Επιτροπή να αξιολογήσει τη δυνατότητα υποβολής πρότασης, η οποία να προβλέπει πλήρη χρηματοδότηση των προϋπολογισμών των τριών Ευρωπαϊκών Εποπτικών Αρχών (ΕΕΑ) από τον προϋπολογισμό της Ένωσης·

                  7.

                  διαπιστώνει από τους ετήσιους λογαριασμούς ότι το 2011 οι εργασίες της Αρχής επικεντρώθηκαν κυρίως στη σύσταση και την περαιτέρω επέκτασή της·

                  8.

                  τονίζει ότι είναι σημαντικό να αντιστοιχηθούν κατάλληλα, αφενός, οι διατιθέμενες πιστώσεις και οι διαθέσιμες θέσεις και, αφετέρου, τα καθήκοντα που ανατίθενται στην Αρχή, δεδομένου ότι η αναντιστοιχία τους θα διατάραζε την ισορροπία της στελέχωσης όσον αφορά την πρόσληψη προσωπικού της Αρχής, αφενός, και τη συμμετοχή εθνικών εμπειρογνωμόνων, αφετέρου· εκφράζει την ανησυχία του για το γεγονός ότι η Επιτροπή τροποποίησε το οργανόγραμμα που είχε προτείνει η Αρχή, χωρίς να το αναφέρει σαφώς· ζητεί από την Επιτροπή να επιδείξει πλήρη διαφάνεια σχετικά με το θέμα αυτό καθώς και σε άλλα θέματα·

                  9.

                  επισημαίνει τους προβληματισμούς που εκφράστηκαν στα προκαταρκτικά συμπεράσματα της αξιολόγησης του οικονομικού τομέα του ΔΝΤ του Δεκεμβρίου 2012 σχετικά με την Ένωση, όπου συνιστάται η αύξηση των πόρων και των εξουσιών των ΕΕΑ ώστε να είναι σε θέση να εκτελούν με επιτυχία τις εντολές τους, αυξάνοντας παράλληλα την επιχειρησιακή ανεξαρτησία τους·

                  10.

                  διαπιστώνει από τους ετήσιους λογαριασμούς ότι κατά την καταστατική συνεδρίαση της Αρχής, στις 10 Ιανουαρίου 2011, το διοικητικό συμβούλιο υιοθέτησε και ενέκρινε τους βασικούς δημοσιονομικούς κανόνες και τον δημοσιονομικό κανονισμό της Αρχής, προκειμένου η τελευταία να μπορεί να ασκεί τις εξουσίες της ως ευρωπαϊκή αρχή·

         Σύστημα λογιστικής

                  11.

                  διαπιστώνει από τους ετήσιους λογαριασμούς (9) ότι η τυπική και γενική διάρθρωση του προϋπολογισμού που υιοθέτησε η Αρχή στις αρχές του 2011 χρειάστηκε να προσαρμοστεί με βάση τις πραγματικές της ανάγκες·

                  12.

                  επισημαίνει ότι, με βάση τους ετήσιους λογαριασμούς, στις 19 Απριλίου 2011 η Αρχή υιοθέτησε τη λογιστική σε δεδουλευμένη βάση (ABAC), το λογιστικό σύστημα που χρησιμοποιεί η Επιτροπή για τον προϋπολογισμό· επισημαίνει, περαιτέρω, ότι κατά τη μεταβατική περίοδο, από την 1η Ιανουαρίου έως τις 19 Απριλίου 2011, η Αρχή χρησιμοποίησε στο πλαίσιο της λογιστικής του προϋπολογισμού της ένα σύστημα βασισμένο σε λογιστικά φύλλα Excel, και ότι κατά τη μετάβαση εκπόνησε έκθεση για τις αναλήψεις υποχρεώσεων και τις πληρωμές που καταγράφηκαν στο ABAC·

                  13.

                  επισημαίνει ότι οι πληρωμές που έγιναν πριν από την εφαρμογή του ABAC φαίνονται μόνο στο μεταβατικό σύστημα και όχι στο ABAC· επισημαίνει ότι κάθε φορά που αντλούνται στοιχεία για την απορρόφηση και την εκτέλεση του προϋπολογισμού από το ABAC, τα στοιχεία αυτά συγκεντρώνονται σε λογιστικό φύλλο Excel προκειμένου να αντικατοπτρίζουν πλήρως τον αρχικό προϋπολογισμό και την απορρόφηση των πιστώσεων ανάληψης υποχρεώσεων και των πιστώσεων πληρωμών για ολόκληρο το οικονομικό έτος·

                  14.

                  διαπιστώνει, από τους ετήσιους λογαριασμούς, ότι από το 2012 και μετά όλες οι οικονομικές πράξεις καταγράφονται πλήρως στο ABAC·

                  15.

                  διαπιστώνει, από τους ετήσιους λογαριασμούς, ότι για τη γενική λογιστική η Αρχή έθεσε σε εφαρμογή το SAP στις 19 Απριλίου 2011, το οποίο είναι ένα σύστημα που συνδέεται άμεσα με το ABAC, το οποίο χρησιμοποιεί η Επιτροπή· επισημαίνει επίσης ότι μέχρι την εν λόγω ημερομηνία η Αρχή χρησιμοποιούσε το SAGE (10), το σύστημα λογιστικής που καθιέρωσε η CEIOPS, και ότι για το διάστημα έως τις 19 Απριλίου 2011 καταρτίστηκε μεταβατικός ισολογισμός·

                  16.

                  επισημαίνει ότι τον Σεπτέμβριο του 2011 η Αρχή καθιέρωσε το σύστημα καταγραφής στοιχείων ενεργητικού της Επιτροπής (ABAC Assets) για τον εντοπισμό των επιμέρους πάγιων στοιχείων ενεργητικού (το ABAC Assets είναι ενσωματωμένο στο σύστημα λογιστικής της Αρχής)·

                  17.

                  εκφράζει την ικανοποίησή του για την επικύρωση του συστήματος λογιστικής της Αρχής από τον εξωτερικό ελεγκτή, την Deloitte Consulting (11)· επισημαίνει ότι η αναθεώρηση του συστήματος λογιστικής της Αρχής έγινε τον Οκτώβριο του 2012·

                  18.

                  διαπιστώνει από την έκθεση της Deloitte ότι, με βάση τις διαδικασίες επικύρωσης που εφαρμόστηκαν, το σύστημα λογιστικής της Αρχής είναι, σε γενικές γραμμές, σύμφωνο προς τα κριτήρια που έχει καθορίσει η Επιτροπή (ΓΔ Προϋπολογισμού)·

                  19.

                  διαπιστώνει από την έκθεση της Deloitte ότι έχουν εντοπιστεί ορισμένες ανάγκες για βελτιώσεις (π.χ. τα δικαιώματα πρόσβασης των χρηστών της Αρχής στο ABAC δεν ανταποκρίνονται στις τρέχουσες αρμοδιότητες, και ζητήματα σε σχέση με τη διαδικασία διαχείρισης της πρόσβασης των χρηστών και με την κατάρτιση στο ABAC), οι οποίες θα αντιμετωπιστούν από την Αρχή το 2013· επισημαίνει, ακόμα, ότι οι εν λόγω βελτιώσεις δεν έχουν σημαντικό αντίκτυπο στην όλη συμμόρφωση που διαπιστώνεται·

         Εκτέλεση του προϋπολογισμού

                  20.

                  διαπιστώνει από τους ετήσιους λογαριασμούς ότι η Αρχή αναφέρει ποσοστό εκτέλεσης του προϋπολογισμού 61,68 % για τις αναλήψεις υποχρεώσεων και 58,84 % για τις πληρωμές στο τέλος του 2011·

                  21.

                  επισημαίνει ότι το ποσοστό εκτέλεσης για τον τίτλο I («Δαπάνες προσωπικού») ήταν 92,79 % και αποτελεί την «κινητήρια δύναμη» για το ποσοστό εκτέλεσης· επισημαίνει, ακόμα, ότι το υψηλό ποσοστό εκτέλεσης του προϋπολογισμού στον τίτλο I, ιδιαίτερα κατά το πρώτο έτος δραστηριότητας της Αρχής, αντικατοπτρίζει τη σύνδεση μεταξύ αιτημάτων για προσωπικό και στόχων, και ενισχύει την εγκυρότητα των αιτημάτων για προσωπικό κατά το 2012 και το 2013·

                  22.

                  διαπιστώνει από τους ετήσιους λογαριασμούς ότι ο καθοριστικός παράγοντας για το υψηλό ποσοστό εκτέλεσης του προϋπολογισμού ήταν η υλοποίηση του οργανογράμματος κατά 100 % το 2011·

                  23.

                  διαπιστώνει από τους ετήσιους λογαριασμούς τη χαμηλή εκτέλεση των πιστώσεων ανάληψης υποχρεώσεων για τον τίτλο II («Διοικητικές δαπάνες»), με 60,41 %· επισημαίνει ότι το 2011 ήταν το έτος κατά το οποίο έγινε η μετάβαση από την CEIOPS στην Αρχή, ενώ ήταν και προπαρασκευαστικό έτος για νέες διαδικασίες και αιτήσεις· ζητεί από την Αρχή να ενημερώσει την αρμόδια για τον προϋπολογισμό Αρχή σχετικά με τα μέτρα που έλαβε για να αντιμετωπίσει τη συγκεκριμένη αδυναμία· ζητεί από την Αρχή να ενημερώσει την αρμόδια για την απαλλαγή αρχή σχετικά με τις ενέργειες για τη βελτίωση των ποσοστών, δεδομένου ότι το χαμηλό ποσοστό εκτέλεσης δείχνει ότι υπήρξαν δυσκολίες στον δημοσιονομικό σχεδιασμό και στην εκτέλεση του προϋπολογισμού·

                  24.

                  επισημαίνει ότι, κατά την Αρχή, αναμένεται να πραγματοποιηθεί μεγάλος όγκος μεταφράσεων κανονισμών και διαδικασιών σε όλες τις επίσημες γλώσσες της Ένωσης από το 2012 και μετά· επισημαίνει ακόμα ότι η Αρχή μείωσε, όπου ήταν δυνατόν, το κόστος της οργάνωσης συνεδριάσεων, ιδιαίτερα εκείνων του Συμβουλίου Εποπτών και του Διοικητικού Συμβουλίου, και την ίδια προσέγγιση ακολούθησε και όσον αφορά τις δαπάνες ενημέρωσης και δημοσιεύσεων (η ετήσια έκθεση της CEIOPS για το 2010 δημοσιεύτηκε μόνο στον ιστότοπό της, προκειμένου να μειωθεί περαιτέρω το κόστος)·

                  25.

                  επισημαίνει ότι, κατά την Αρχή, το ποσοστό εκτέλεσης για τον τίτλο II ήταν μέτριο διότι η Αρχή επεδίωκε να βρει τομείς στους οποίους θα μπορούσε να περικοπεί το κόστος, και η λογική αυτή υπερίσχυσε του γεγονότος ότι υπήρχαν διαθέσιμες πιστώσεις·

                  26.

                  διαπιστώνει από τους ετήσιους λογαριασμούς εξαιρετικά χαμηλό ποσοστό εκτέλεσης, 11,73 %, για τον τίτλο III («Επιχειρησιακές δαπάνες»)· ζητεί από την Αρχή να ενημερώσει την αρμόδια για την απαλλαγή αρχή σχετικά με τα μέτρα που έλαβε για τη βελτίωση του ποσοστού, δεδομένου ότι το χαμηλό ποσοστό εκτέλεσης δείχνει ότι υπήρξαν δυσκολίες στον δημοσιονομικό σχεδιασμό και στην εκτέλεση·

                  27.

                  επισημαίνει ότι, κατά την Αρχή, η εκτέλεση των υποχρεώσεων για τον τίτλο III ήταν πολύ χαμηλή, λόγω της απόφασης να μην αρχίσουν να δαπανώνται ούτε να μεταφερθούν οι πόροι που διατέθηκαν για τα έργα τεχνολογίας της πληροφορίας (ΤΠ) σε τόσο βασικούς τομείς χωρίς σαφή στρατηγική απόφαση του Συμβουλίου Εποπτών· επισημαίνει, ακόμα, ότι τον Οκτώβριο του 2011 το Συμβούλιο Εποπτών ενέκρινε την έκθεση σχετικά με τις προδιαγραφές δεδομένων της Αρχής, συμπεριλαμβανομένης της ανταλλαγής μεμονωμένων πληροφοριών για συγκεκριμένες ανάγκες, και ανέθεσε στην επιτροπή τεχνολογίας της πληροφορίας και δεδομένων (ITDC) την περαιτέρω ανάπτυξη της έκθεσης για τις προδιαγραφές δεδομένων·

                  28.

                  διαπιστώνει, από τους ετήσιους λογαριασμούς, ότι η ITDC έπρεπε να αρχίσει την προμήθεια και την υλοποίηση των συστημάτων πληροφορικής τον Φεβρουάριο του 2012·

                  29.

                  επισημαίνει ότι το 2011, σύμφωνα με την ετήσια έκθεση της Αρχής (12), οι πιστώσεις ανάληψης υποχρεώσεων ανήλθαν σε 6 579 663 ή 62 % το προϋπολογισμού του 2011, από τα οποία 6 276 158,59 καταβλήθηκαν και 303 504,79 μεταφέρθηκαν αυτόματα στο 2012·

         Διαδικασίες ανάθεσης συμβάσεων

                  30.

                  διαπιστώνει από την έκθεση του Ελεγκτικού Συνεδρίου ότι οι ελεγχθείσες διαδικασίες ανάθεσης συμβάσεων δεν ήταν πλήρως συμβατές με τις διατάξεις του δημοσιονομικού κανονισμού· καλεί την Αρχή να εξασφαλίσει ότι όλες οι νέες συμβάσεις θα ανατεθούν με πλήρη συμμόρφωση προς τους ενωσιακούς κανόνες για τις συμβάσεις·

                  31.

                  επισημαίνει ότι η Αρχή προσέλαβε την 1η Ιουνίου 2012 υπεύθυνο συμβάσεων και ότι καθιερώθηκαν διαδικασίες διεκπεραίωσης σε σχέση με τις συμβάσεις, το προσωπικό ενημερώθηκε και εκπαιδεύτηκε στους κανόνες ανάθεσης συμβάσεων της Ένωσης, αναπτύχθηκαν πρότυπα συμβάσεων, και όλες οι διαδικασίες υποβολής προσφορών διεξήχθησαν σύμφωνα με τους σχετικούς κανόνες της Ένωσης·

         Διαδικασίες πρόσληψης

                  32.

                  επισημαίνει ότι η Αρχή έχει προσαρμόσει τις διαδικασίες της για την πρόσληψη προσωπικού σύμφωνα με τις συστάσεις του Ελεγκτικού Συνεδρίου· καλεί την Αρχή να ενημερώσει την αρμόδια για την απαλλαγή αρχή σχετικά με ενδεχόμενα περαιτέρω μέτρα που προτίθεται να λάβει για τη βελτίωση των διαδικασιών προμηθειών· εκτιμά ότι ορισμένες από τις διατάξεις του κανονισμού υπηρεσιακής κατάστασης μπορεί να συνεπάγονται σημαντική διοικητική επιβάρυνση· παροτρύνει, ως εκ τούτου, την Επιτροπή να προβλέψει για τους οργανισμούς μια περιορισμένη δυνατότητα απλούστευσης στο πλαίσιο του άρθρου 110 του κανονισμού υπηρεσιακής κατάστασης·

                  33.

                  διαπιστώνει από τους ετήσιους λογαριασμούς (13) ότι το 2011 ήταν έτος καθοριστικό για την Αρχή, όσον αφορά τη συγκρότηση και τη διεύρυνση της ομάδας της για τους ανθρώπινους πόρους, προκειμένου να έχει τα μέσα για την επιτέλεση των νέων καθηκόντων και της αποστολής της· επισημαίνει ότι στις 31 Δεκεμβρίου 2012 η Αρχή στελεχωνόταν από 46 έκτακτους υπαλλήλους, έξι συμβασιούχους υπαλλήλους και τέσσερις αποσπασμένους εθνικούς εμπειρογνώμονες, συνολικά δηλαδή είχε 56 υπαλλήλους·

                  34.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (14) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 104.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 331 της 15.12.2010, σ. 48.

         (5)  ΕΕ L 357 της 31.12.2002, σ. 72.

         (6)  ΕΕ L 331 της 15.12.2010, σ. 12, άρθρο 62 παράγραφος 1.

         (7)  Ετήσιοι λογαριασμοί 2011, σ. 36.

         (8)  Δημοσιονομική έκθεση για το 2011, σ. 2.

         (9)  Ετήσιοι λογαριασμοί 2011, σ. 31.

         (10)  Το SAGE είναι ένα ειδικά προσαρμοσμένο σύστημα λογιστικής για μικρού και μεσαίου μεγέθους επιχειρήσεις, οργανισμούς και ιδρύματα.

         (11)  Ευρωπαϊκή Αρχή Τραπεζών (ΕΑΤ), επικύρωση των συστημάτων λογιστικής, 19.11.2012, Deloitte.

         (12)  Ετήσια έκθεση 2011, σ. 38.

         (13)  Ετήσιοι λογαριασμοί 2011, σ. 47-48.

         (14)  Κείμενα που εγκρίθηκαν, P7_TA(2013)0134 (βλέπε σελίδα 374 της παρούσας Επίσημης Εφημερίδας).


title: Έγκριση της Επιτροπής (Τροποποίηση του Kανονισμού του ΕK) Απόφαση του Ευρωπαϊκού Κοινοβουλίου της 8ης Ιουλίου 2008 σχετικά με την τροποποίηση του Κανονισμού του Κοινοβουλίου για την έγκριση της Ευρωπαϊκής Επιτροπής (2007/2128(REG))

text:
               3.12.2009

               EL

               Επίσημη Εφημερίδα της Ευρωπαϊκής Ένωσης

               CE 294/82

         Τρίτη, 8 Ιουλίου 2008Έγκριση της Επιτροπής (Τροποποίηση του Κανονισμού του ΕΚ)
   P6_TA(2008)0328
   Απόφαση του Ευρωπαϊκού Κοινοβουλίου της 8ης Ιουλίου 2008 σχετικά με την τροποποίηση του Κανονισμού του Κοινοβουλίου για την έγκριση της Ευρωπαϊκής Επιτροπής (2007/2128(REG))
   2009/C 294 E/21
   Το Ευρωπαϊκό Κοινοβούλιο,

   έχοντας υπόψη την από 14 Δεκεμβρίου 2006 επιστολή του Προέδρου του,
   έχοντας υπόψη το από 1 Δεκεμβρίου 2005 ψήφισμά του σχετικά με τις κατευθυντήριες γραμμές για την έγκριση της Ευρωπαϊκής Επιτροπής (1),
   έχοντας υπόψη τα άρθρα 201 και 202 του Κανονισμού του,
   έχοντας υπόψη την έκθεση της Επιτροπής Συνταγματικών Υποθέσεων (A6-0198/2008),

               1.

               αποφασίζει να επιφέρει στον Κανονισμό του την κατωτέρω τροποποίηση·

               2.

               υπενθυμίζει ότι η εν λόγω τροποποίηση τίθεται σε ισχύ την πρώτη ημέρα της προσεχούς περιόδου συνόδου·

               3.

               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.

               ΙΣΧΥΟΝ ΚΕΙΜΕΝΟ

               ΤΡΟΠΟΛΟΓΙΑ

                  Τροπολογία 1

                  Κανονισμός του Ευρωπαϊκού Κοινοβουλίου

                  Άρθρο 99 — παράγραφος 2

                           2.

                                 Κάθε
                               επιτροπή
                                 καλεί
                               τον ορισθέντα
                                 υποψήφιο
                               να προβεί σε δήλωση και να απαντήσει σε ερωτήσεις.

                           2.

                                 Η αντίστοιχη
                               επιτροπή
                                 ή οι αντίστοιχες επιτροπές καλούν
                               τον ορισθέντα
                                 Επίτροπο
                               να προβεί σε δήλωση και να απαντήσει σε ερωτήσεις.
                                 Οι ακροάσεις οργανώνονται κατά τέτοιο τρόπο, ώστε οι ορισθέντες Επίτροποι να παρέχουν στο Κοινοβούλιο κάθε σημαντική πληροφορία. Οι διατάξεις που διέπουν την οργάνωση των ακροάσεων εκτίθενται σε παράρτημα του Κανονισμού (2)

                              .

                  Τροπολογία 2

                  Κανονισμός του Ευρωπαϊκού Κοινοβουλίου

                  Άρθρο 99 — παράγραφος 6

                           6.

                           Σε περίπτωση μεταβολής των χαρτοφυλακίων στο πλαίσιο της Επιτροπής κατά τη διάρκεια της θητείας της, τα μέλη της Επιτροπής τα οποία αφορά η αλλαγή αυτή καλούνται να εμφανισθούν ενώπιον των επιτροπών που είναι επιφορτισμένες με τους τομείς αρμοδιότητάς τους.

                           6.

                           Σε περίπτωση
                                 ουσιώδους
                               μεταβολής των χαρτοφυλακίων στο πλαίσιο της Επιτροπής κατά τη διάρκεια της θητείας της,
                                 πλήρωσης κενής έδρας ή ορισμού νέου Επιτρόπου λόγω της προσχώρησης νέου κράτους μέλους,
                               τα μέλη της Επιτροπής τα οποία αφορά η αλλαγή αυτή καλούνται να εμφανισθούν ενώπιον των επιτροπών που είναι επιφορτισμένες με τους τομείς αρμοδιότητάς τους
                                 , σύμφωνα με την παράγραφο 2.

                  Τροπολογία 3

                  Κανονισμός του Ευρωπαϊκού Κοινοβουλίου

                  Παράρτημα ΧVΙ β (νέο)

                     ΠΑΡΑΡΤΗΜΑ XVI β

                     Κατευθυντήριες γραμμές για την παροχή ψήφου έγκρισης προς την Ευρωπαϊκή Επιτροπή

                                 1.

                              Για την παροχή ψήφου έγκρισης από το Κοινοβούλιο σε ολόκληρο το Σώμα της Επιτροπής ισχύουν οι εξής αρχές, κριτήρια και διατάξεις:

                                             α)

                                             Βάση της αξιολόγησης

                                          Το Κοινοβούλιο αξιολογεί τους ορισθέντες Επιτρόπους με βάση τις γενικές τους ικανότητες, την προσήλωσή τους στην ευρωπαϊκή ιδέα και την προσωπική ανεξαρτησία τους. Αξιολογεί τις γνώσεις τους για το αντίστοιχο χαρτοφυλάκιο και τις ικανότητές τους επικοινωνίας.

                                          Το Κοινοβούλιο δίδει ιδιαίτερη προσοχή στην ισόρροπη εκπροσώπηση ανδρών και γυναικών. Μπορεί να εκφράσει την άποψή του για τη διάθεση των χαρτοφυλακίων από τον εκλεγέντα Πρόεδρο.

                                          Το Κοινοβούλιο μπορεί να ζητήσει κάθε πληροφορία σημαντική για τη λήψη της απόφασής του όσον αφορά την καταλληλότητα των ορισθέντων Επιτρόπων. Αναμένει πλήρη γνωστοποίηση πληροφοριών που αφορούν τα οικονομικά τους συμφέροντα.

                                             β)

                                             Ακροάσεις

                                          Κάθε ορισθείς Επίτροπος καλείται να εμφανιστεί ενώπιον της αντίστοιχης κοινοβουλευτικής επιτροπής ή των αντίστοιχων επιτροπών για μία και μόνη ακρόαση. Οι ακροάσεις είναι ανοικτές στο κοινό.

                                          Οι ακροάσεις διοργανώνονται από κοινού από τη Διάσκεψη των Προέδρων και τη Διάσκεψη των Προέδρων των Επιτροπών. Όταν τα χαρτοφυλάκια αλληλεπικαλύπτονται, γίνονται οι απαραίτητες ρυθμίσεις για τη συμμετοχή των αντιστοίχων αρμοδίων επιτροπών. Υπάρχουν τρία ενδεχόμενα:

                                                         i)

                                                         εάν το χαρτοφυλάκιο του ορισθέντος Επιτρόπου εμπίπτει στις αρμοδιότητες μιας μόνο κοινοβουλευτικής επιτροπής, η ακρόαση του ορισθέντος Επιτρόπου πραγματοποιείται αποκλειστικά ενώπιον της συγκεκριμένης επιτροπής·

                                                         ii)

                                                         εάν το χαρτοφυλάκιο του ορισθέντος Επιτρόπου εμπίπτει, σχεδόν εξίσου, στις αρμοδιότητες περισσοτέρων κοινοβουλευτικών επιτροπών η ακρόαση του ορισθέντος Επιτρόπου πραγματοποιείται ενώπιον των εν λόγω κοινοβουλευτικών επιτροπών·

                                                         iii)

                                                         εάν το χαρτοφυλάκιο του ορισθέντος Επιτρόπου εμπίπτει κατά κύριο λόγο στις αρμοδιότητες μιας κοινοβουλευτικής επιτροπής και μόνον σε μικρότερο βαθμό στις αρμοδιότητες μιας ή περισσοτέρων άλλων κοινοβουλευτικών επιτροπών, η ακρόαση του ορισθέντος Επιτρόπου πραγματοποιείται ενώπιον της κυρίως αρμόδιας επιτροπής, η οποία προσκαλεί την άλλη ή τις λοιπές επιτροπές να λάβουν μέρος στην ακρόαση.

                                          Ο εκλεγείς Πρόεδρος της Επιτροπής έχει πλήρη λόγο όσον αφορά τις πρακτικές ρυθμίσεις.

                                          Οι κοινοβουλευτικές επιτροπές υποβάλλουν γραπτές ερωτήσεις στους ορισθέντες Επιτρόπους εγκαίρως πριν από τις ακροάσεις. Ο αριθμός των επί θεμάτων ουσίας γραπτών ερωτήσεων περιορίζεται στις πέντε ανά αρμόδια κοινοβουλευτική επιτροπή.

                                          Οι ακροάσεις πραγματοποιούνται σε περιστάσεις και υπό συνθήκες που δίδουν στους ορισθέντες Επιτρόπους ίσες και δίκαιες ευκαιρίες να παρουσιάσουν εαυτούς και τις απόψεις τους.

                                          Οι ορισθέντες Επίτροποι καλούνται να προβούν σε εναρκτήρια προφορική δήλωση μεγίστης διαρκείας 20 λεπτών. Η διεξαγωγή των ακροάσεων πρέπει να αποσκοπεί στην ανάπτυξη πολυφωνικού πολιτικού διαλόγου μεταξύ των ορισθέντων Επιτρόπων και των μελών του Κοινοβουλίου. Πριν από το τέλος της ακρόασης, θα πρέπει να δίδεται η δυνατότητα στους ορισθέντες Επιτρόπους να προβαίνουν σε σύντομη τελική δήλωση.

                                             γ)

                                             Αξιολόγηση

                                          Η ευρετηριασμένη βιντεοεγγραφή των ακροάσεων θα πρέπει να είναι διαθέσιμη για δημοσιοποίηση εντός 24 ωρών.

                                          Οι επιτροπές συνεδριάζουν αμέσως μετά τις ακροάσεις για να αξιολογήσουν τους μεμονωμένους ορισθέντες Επιτρόπους. Οι συνεδριάσεις αυτές διεξάγονται κεκλεισμένων των θυρών. Οι επιτροπές καλούνται να δηλώσουν εάν κατά την άποψή τους οι ορισθέντες Επίτροποι διαθέτουν τα προσόντα, τόσο για να αποτελέσουν μέλη του Σώματος, όσο και για να επιτελέσουν τα ειδικά καθήκοντα τα οποία τους έχουν ανατεθεί. Εάν η επιτροπή δεν κατορθώσει να επιτύχει συναίνεση ως προς αμφότερα τα σημεία, ο πρόεδρός της, ως τελευταία λύση, υποβάλλει τις δύο αποφάσεις σε μυστική ψηφοφορία. Οι δηλώσεις αξιολόγησης των επιτροπών δημοσιοποιούνται και παρουσιάζονται σε κοινή συνεδρίαση της Διάσκεψης των Προέδρων και της Διάσκεψης των Προέδρων των Επιτροπών, η οποία διεξάγεται κεκλεισμένων των θυρών. Κατόπιν ανταλλαγής απόψεων, και εφόσον δεν ζητηθούν περαιτέρω πληροφορίες, η Διάσκεψη των Προέδρων και η Διάσκεψη των Προέδρων των Επιτροπών κηρύσσουν τη λήξη των ακροάσεων.

                                          Ο εκλεγείς Πρόεδρος της Επιτροπής παρουσιάζει ολόκληρο το Σώμα των ορισθέντων Επιτρόπων και το πρόγραμμά τους σε συνεδρίαση του Κοινοβουλίου, την οποία καλείται να παρακολουθήσει ολόκληρο το Συμβούλιο. Την παρουσίαση ακολουθεί συζήτηση. Για την περάτωση της συζήτησης, οιαδήποτε πολιτική ομάδα ή τουλάχιστον σαράντα βουλευτές, μπορούν να υποβάλουν πρόταση ψηφίσματος. Εφαρμόζεται το άρθρο 103, παράγραφοι 3, 4 και 5. Μετά την ψηφοφορία σχετικά με την πρόταση ψηφίσματος, το Κοινοβούλιο ψηφίζει προκειμένου να δώσει ή όχι τη συγκατάθεσή του για το διορισμό, ως συλλογικού οργάνου, του εκλεγέντος Προέδρου και των ορισθέντων Επιτρόπων. Το Κοινοβούλιο αποφασίζει με την πλειοψηφία των ψηφισάντων, σε ψηφοφορία με ονομαστική κλήση. Το Κοινοβούλιο μπορεί να αναβάλει την ψηφοφορία για την επόμενη συνεδρίαση.

                                 2.

                              Σε περίπτωση αλλαγής στη σύνθεση του Σώματος των Επιτρόπων ή σημαντικής αλλαγής των χαρτοφυλακίων της Επιτροπής κατά τη διάρκεια της θητείας της, ισχύουν οι εξής ρυθμίσεις:

                                             α)

                                             όταν πρέπει να πληρωθεί κενή έδρα λόγω παραίτησης, υποχρεωτικής παύσης ή θανάτου, το Κοινοβούλιο καλεί αμελλητί τον ορισθέντα Επίτροπο να συμμετάσχει σε ακρόαση υπό τους ίδιους όρους με τους οριζόμενους στην παράγραφο 1·

                                             β)

                                             σε περίπτωση ένταξης νέου κράτους μέλους, το Κοινοβούλιο καλεί τον ορισθέντα Επίτροπο του κράτους αυτού να συμμετάσχει σε ακρόαση υπό τους ίδιους όρους με τους οριζόμενους στην παράγραφο 1·

                                             γ)

                                             σε περίπτωση σημαντικής αλλαγής των χαρτοφυλακίων, οι ενδιαφερόμενοι Επίτροποι καλούνται να εμφανιστούν ενώπιον των αντιστοίχων κοινοβουλευτικών επιτροπών πριν αναλάβουν τις νέες τους αρμοδιότητες.

                                 Κατά παρέκκλιση της διαδικασίας που θεσπίζεται με την παράγραφο 1, στοιχείο γ), τρίτο εδάφιο, όταν η ψηφοφορία στην ολομέλεια αφορά έναν μόνο Επίτροπο διεξάγεται μυστική ψηφοφορία.

      (1)  ΕΕ C 285 E της 22.11.2006, σ. 137.

      (2)
         Βλ. Παράρτημα XVI β.


Avis juridique important

|

31991D0117

91/117/ΕΟΚ: Απόφαση του Συμβουλίου της 25ης Φεβρουαρίου 1991 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για ένα ευρωπαϊκό πρόγραμμα τόνωσης της οικονομικής επιστήμης ( SPES )

Επίσημη Εφημερίδα αριθ. L 061 της 07/03/1991 σ. 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Φεβρουαρίου 1991 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για ένα ευρωπαϊκό πρόγραμμα τόνωσης της οικονομικής επιστήμης (SPES) (91/117/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,ιΕχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας, και ιδιαίτερα το άρθρο 130 Ο παράγραφος 2,την πρόταση της Επιτροπής (1),Σε συνεργασία με το Ευρωπαϊκό Κοινοβούλιο (2),ιΕχοντας υπόψη τη γνώμη της Οικονομικής και Κοινωνικής Επιτροπής (3),Εκτιμώντας:ότι με την απόφαση 89/118/ΕΟΚ (4) το Συμβούλιο θέσπισε ένα ευρωπαϊκό πρόγραμμα τόνωσης της οικονομικής επιστήμης (1989-1992) 7 ότι το άρθρο 5 της εν λόγω απόφασης εξουσιοδοτεί την Επιτροπή να διαπραγματευθεί συμφωνίες με τρίτες χώρες και ιδιαίτερα με τις ευρωπαϊκές αυτές χώρες που έχουν συνάψει συμφωνίες-πλαίσια για επιστημονική και τεχνική συνεργασία με την Κοινότητα με σκοπό να διευκολύνει την πλήρη ή μερική συμμετοχή τους στο πρόγραμμα 7ότι με την απόφαση 87/177/ΕΟΚ (5) το Συμβούλιο ενέκρινε τη σύναψη, εκ μέρους της Ευρωπαϊκής Οικονομικής Κοινότητας, της συμφωνίας-πλαισίου για την επιστημονική και τεχνική συνεργασία μεταξύ των Ευρωπαϊκών Κοινοτήτων και, μεταξύ άλλων, της Δημοκρατίας της Αυστρίας 7ότι πρέπει να εγκριθεί η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με ένα ευρωπαϊκό πρόγραμμα τόνωσης της οικονομικής επιστήμης (SPES),ΑΠΟΦΑΣΙΖΕΙ: Άρθρο 1Η συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με ένα ευρωπαϊκό πρόγραμμα τόνωσης της οικονομικής επιστήμης (SPES) εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση. Άρθρο 2Ο πρόεδρος του Συμβουλίου προβαίνει στη γνωστοποίηση που προβλέπεται στο άρθρο 10 της συμφωνίας.Βρυξέλλες, 25 Φεβρουαρίου 1991.Για το ΣυμβούλιοΟ ΠρόεδροςJ.-C. JUNCKER(1) EE ariu. C 148 thw 16. 6. 1990, s. 1.(2) EE ariu. C 284 thw 12. 11. 1990, s. 72 kai apσfash thw 24hw Ianozarνoz 1991 (den ιxei akσma dhmosiezueν sthn Epνshmh Efhmerνda).(3) EE ariu. C 31 thw 6. 2. 1991, s. 37.(4) EE ariu. L 44 thw 16. 2. 1989, s. 43.(5) EE ariu. L 71 thw 14. 3. 1987, s. 29.


title: 2014/718/ΕΕ: Απόφαση του Συμβουλίου, της 8ης Οκτωβρίου 2014 , για την υπογραφή, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας των Φιλιππίνων, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               18.10.2014

               EL

               Επίσημη Εφημερίδα της Ευρωπαϊκής Ένωσης

               L 300/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 8ης Οκτωβρίου 2014
   για την υπογραφή, εξ ονόματος της Ευρωπαϊκής Ένωσης και των κρατών μελών της, του πρωτοκόλλου της συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας των Φιλιππίνων, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

      (2014/718/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 209, σε συνδυασμό με το άρθρο 218 παράγραφος 5,
   Έχοντας υπόψη την Πράξη Προσχώρησης της Δημοκρατίας της Κροατίας, και ιδίως το άρθρο 6 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 της Πράξης Προσχώρησης της Δημοκρατίας της Κροατίας («πράξη προσχώρησης»), η προσχώρηση της Δημοκρατίας της Κροατίας στη συμφωνία-πλαίσιο εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας των Φιλιππίνων, αφετέρου, («η συμφωνία»), πρέπει να εγκριθεί με τη σύναψη πρωτοκόλλου της συμφωνίας («το πρωτόκολλο»). Σύμφωνα με το άρθρο 6 παράγραφος 2 της Πράξης Προσχώρησης, για την εν λόγω προσχώρηση εφαρμόζεται η απλοποιημένη διαδικασία, βάσει της οποίας το πρωτόκολλο συνάπτεται από το Συμβούλιο, που αποφασίζει ομόφωνα εξ ονόματος των κρατών μελών, και από τις ενδιαφερόμενες τρίτες χώρες.

               (2)

               Στις 14 Σεπτεμβρίου 2012, το Συμβούλιο εξουσιοδότησε την Επιτροπή να αρχίσει διαπραγματεύσεις με τις ενδιαφερόμενες τρίτες χώρες. Οι διαπραγματεύσεις με τη Δημοκρατία των Φιλιππίνων ολοκληρώθηκαν επιτυχώς με τη μονογράφηση του πρωτοκόλλου στις 16 Ιανουαρίου 2014.

               (3)

               Το πρωτόκολλο πρέπει να υπογραφεί εξ ονόματος της Ένωσης και των κρατών μελών της, με την επιφύλαξη της σύναψής του σε μεταγενέστερη ημερομηνία.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η υπογραφή, εξ ονόματος της Ένωσης και των κρατών μελών της, του πρωτοκόλλου της συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας των Φιλιππίνων, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση, με την επιφύλαξη της σύναψης του εν λόγω πρωτοκόλλου.
   Το κείμενο του πρωτοκόλλου θα δημοσιευθεί μαζί με την απόφαση σύναψής του.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδια για την υπογραφή του πρωτοκόλλου, εξ ονόματος της Ένωσης και των κρατών μελών της.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 8 Οκτωβρίου 2014.

            Για το Συμβούλιο

            Ο Πρόεδρος

         M. LUPI


title: 2012/54/ΕΕ: Απόφαση του Συμβουλίου, της 23ης Ιανουαρίου 2012 , σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ όσον αφορά την τροποποίηση του παραρτήματος ΧΙΙΙ (Μεταφορές) της συμφωνίας για τον ΕΟΧ

text:
               1.2.2012

               EL

               Επίσημη Εφημερίδα της Ευρωπαϊκής Ένωσης

               L 29/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιανουαρίου 2012
   σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ όσον αφορά την τροποποίηση του παραρτήματος ΧΙΙΙ (Μεταφορές) της συμφωνίας για τον ΕΟΧ
   (2012/54/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 και το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1) και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το παράρτημα ΧΙΙΙ της συμφωνίας για τον Ευρωπαϊκό Οικονομικό Χώρο (2) (εφεξής καλούμενη «η συμφωνία για τον ΕΟΧ») περιλαμβάνει ειδικές διατάξεις και ρυθμίσεις σχετικά με τις μεταφορές.

               (2)

               Ο κανονισμός (ΕΚ) αριθ. 255/2010 της Επιτροπής, της 25ης Μαρτίου 2010, για καθορισμό κοινών κανόνων διαχείρισης της ροής της εναέριας κυκλοφορίας (3) πρέπει να ενσωματωθεί στη συμφωνία για τον ΕΟΧ.

               (3)

               Το παράρτημα XIII της συμφωνίας για τον ΕΟΧ πρέπει, επομένως, να τροποποιηθεί αναλόγως.

               (4)

               Η θέση της Ένωσης στη Μεικτή Επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης. της Μεικτής Επιτροπής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα λάβει η Ένωση στη Μεικτή Επιτροπή του ΕΟΧ για την προτεινόμενη τροποποίηση του παραρτήματος XIII (Μεταφορές) της συμφωνίας για τον ΕΟΧ θα βασισθεί στο επισυναπτόμενο στην παρούσα απόφαση σχέδιο απόφασης της Μεικτής Επιτροπής του ΕΟΧ.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 23 Ιανουαρίου 2012.

            Για το Συμβούλιο

            Η Πρόεδρος

         M. GJERSKOV

      (1)  ΕΕ L 305 της 30.11.1994, σ. 6.

      (2)  ΕΕ L 1 της 3.1.1994, σ. 3.

      (3)  ΕΕ L 80 της 26.3.2010, σ. 10.

      ΣΧΕΔΙΟ
      ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΧ αριθ. …
      της …
      για την τροποποίηση του παραρτήματος XIII (Μεταφορές) της συμφωνίας ΕΟΧ
      Η ΜΕΙΚΤΗ ΕΠΙΤΡΟΠΗ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
      Εκτιμώντας τα ακόλουθα:

                  (1)

                  Το παράρτημα ΧΙΙΙ της συμφωνίας όπως τροποποιήθηκε τελευταία με την απόφαση αριθ. …/… της Μεικτής Επιτροπής ΕΟΧ της … (1).

                  (2)

                  Ο κανονισμός (ΕΚ) αριθ. 255/2010 της Επιτροπής, της 25ης Μαρτίου 2010, για καθορισμό κοινών κανόνων διαχείρισης της ροής της εναέριας κυκλοφορίας (2) πρέπει να ενσωματωθεί στη συμφωνία,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Μετά το σημείο 66κγη (κανονισμός (ΕΚ) αριθ. 262/2009 της Επιτροπής) του παραρτήματος ΧΙΙΙ της συμφωνίας, παρεμβάλλεται το ακόλουθο σημείο:

                  «66κγθ.

                     32010 R 0255: κανονισμός (ΕΕ) αριθ. 255/2010 της Επιτροπής, της 25ης Μαρτίου 2010, για καθορισμό κοινών κανόνων διαχείρισης της ροής της εναέριας κυκλοφορίας (ΕΕ L 80 της 26.3.2010, σ. 10).
                  Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                  Ο παρών κανονισμός δεν εφαρμόζεται στο Λιχτενστάιν.».

            Άρθρο 2
      Τα κείμενα του κανονισμού (ΕΕ) αριθ. 255/2010 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει την …, υπό την προϋπόθεση ότι έχουν πραγματοποιηθεί προς τη Μεικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

         Βρυξέλλες, … .

               Για τη Μεικτή Επιτροπή ΕΟΧ

               Ο πρόεδρος

               Οι Γραμματείς της Μεικτής Επιτροπής ΕΟΧ

         (1)  ΕΕ L …

         (2)  ΕΕ L 80 της 26.3.2010, σ. 10.

         (3)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


Avis juridique important

|

32000D0788

2000/788/ΕΚ: Απόφαση του Συμβουλίου, της 4ης Δεκεμβρίου 2000, για την τροποποίηση της απόφασης 2000/24/ΕΚ με στόχο την κατάρτιση ενός ειδικού προγράμματος δράσης της Ευρωπαϊκής Τράπεζας Επενδύσεων με στόχο την παγίωση και τη σύσφιξη της τελωνειακής ένωσης ΕΚ-Τουρκίας

Επίσημη Εφημερίδα αριθ. L 314 της 14/12/2000 σ. 0027 - 0028

Απόφαση του Συμβουλίουτης 4ης Δεκεμβρίου 2000για την τροποποίηση της απόφασης 2000/24/ΕΚ με στόχο την κατάρτιση ενός ειδικού προγράμματος δράσης της Ευρωπαϊκής Τράπεζας Επενδύσεων με στόχο την παγίωση και τη σύσφιξη της τελωνειακής ένωσης ΕΚ-Τουρκίας(2000/788/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Το Συμβούλιο, στις 23 Δεκεμβρίου 1963, εξέδωσε την απόφαση 64/732/ΕΟΚ περί συνάψεως συμφωνίας συνδέσεως μεταξύ της Ευρωπαϊκής Οικονομικής Κοινότητας και της Τουρκίας(2). Το πρόσθετο πρωτόκολλο που άρχισε να ισχύει από την 1η Ιανουαρίου 1973 και έχει επισυναφθεί στη συμφωνία σύνδεσης(3), προβλέπει τους όρους, τις ρυθμίσεις και τα χρονοδιαγράμματα για την σταδιακή δημιουργία της τελωνειακής ένωσης εντός διαστήματος 22 ετών.(2) Το Ευρωπαϊκό Συμβούλιο του Λουξεμβούργου στις 12 και 13 Δεκεμβρίου 1997 ζήτησε την κατάστρωση μιας στρατηγικής προκειμένου να προετοιμαστεί η Τουρκία για την προσχώρησή της, προσεγγίζοντας την Ευρωπαϊκή Ένωση σε όλους τους τομείς. Στις 4 Μαρτίου 1998 η Επιτροπή υπέβαλε στο Συμβούλιο μια ανακοίνωση με τον τίτλο "Η ευρωπαϊκή στρατηγική για την Τουρκία", η οποία περιλαμβάνει ένα πρόγραμμα εργασίας για την εμπέδωση και την εμβάθυνση της τελωνειακής ένωσης καθώς και για την επιτάχυνση της συνεργασίας σε άλλους σημαντικούς τομείς με στόχο την περαιτέρω ανάπτυξη των σχέσεων με την Τουρκία.(3) Το Ευρωπαϊκό Συμβούλιο του Cardiff στις 15 και 16 Ιουνίου 1998 επιδοκίμασε την ευρωπαϊκή στρατηγική για την Τουρκία χαρακτηρίζοντάς την ως μια ικανοποιητική βάση για την ανάπτυξη και την εξέλιξη των σχέσεων ανάμεσα στην Ευρωπαϊκή Ένωση και στην Τουρκία. Υπενθυμίζοντας ότι η ευρωπαϊκή στρατηγική προϋποθέτει χρηματοδοτική στήριξη, το Ευρωπαϊκό Συμβούλιο επεσήμανε ότι πρόθεση της Επιτροπής ήταν να μελετήσει τα μέσα για την στήριξη της εφαρμογής αυτής της στρατηγικής, και να υποβάλει κατάλληλες προτάσεις προς το σκοπό αυτό.(4) Το Ευρωπαϊκό Συμβούλιο του Ελσίνκι στις 10 και 11 Δεκεμβρίου του 1999 θεώρησε την Τουρκία ως υποψήφιο κράτος για προσχώρηση στην Ένωση με βάση τα ίδια κριτήρια που ισχύουν και για τα άλλα υποψήφια κράτη.(5) Σύμφωνα με την ευρωπαϊκή στρατηγική για την Τουρκία και το νέο καθεστώς της Τουρκίας ως υποψήφιας χώρας μετά το Ευρωπαϊκό Συμβούλιο του Ελσίνκι, η παρούσα απόφαση έχει ως στόχο την κατάρτιση ενός ειδικού προγράμματος δράσης της ΕΤΕπ για την παγίωση και τη σύσφιξη της τελωνειακής ένωσης ΕΚ-Τουρκίας. Θα πρέπει να διευκολύνει την πρόοδο στους τομείς στους οποίους είναι ακόμα ανάγκη να δοθεί προσοχή όσον αφορά την αποτελεσματική εφαρμογή ορισμένων σημαντικών διατάξεων για την τελωνειακή ένωση, όπως επισημαίνεται στις τακτικές εκθέσεις της Επιτροπής σχετικά με την πρόοδο που έχει σημειώσει η Τουρκία προς την κατεύθυνση της προσχώρησης, καθώς και στους τομείς οι οποίοι ορίζονται στην ευρωπαϊκή στρατηγική για την Τουρκία.(6) Η παρούσα απόφαση, μαζί με την αναμενόμενη επιλεξιμότητα της Τουρκίας για προενταξιακή διευκόλυνση της ΕΤΕπ, καλύπτει πλήρως τη δέσμευση της Ένωσης για τη χορήγηση ειδικών δανείων ΕΤΕπ προς την Τουρκία στο πλαίσιο της τελωνειακής ένωσης.(7) Οι παρεμβάσεις της ΕΤΕπ βάσει της παρούσας απόφασης θα πρέπει να είναι σύμφωνες με τις άλλες διευκολύνσεις ΕΤΕπ που παρέχονται στην Τουρκία και να ενισχύουν τις επενδύσεις για την βελτίωση της ανταγωνιστικότητας της τουρκικής βιομηχανίας, ιδιαίτερα των ΜΜΕ τις επενδύσεις στις υποδομές, ιδίως στον τομέα των μεταφορών, της ενέργειας και των τηλεπικοινωνιών για τη βελτίωση των συνδέσεων ανάμεσα στις υποδομές της Ένωσης και της Τουρκίας τις επενδύσεις που ενθαρρύνουν τις άμεσες επενδύσεις εταιριών της Κοινότητας στην Τουρκία και, στις περιπτώσεις που τα δάνεια ΕΤΕπ είναι τα κατάλληλα μέσα, τις επενδύσεις σε τεχνικές εγκαταστάσεις προκειμένου να διευκολυνθεί η λειτουργία της τελωνειακής ένωσης.(8) Η απόφαση του Συμβουλίου 2000/24/EΚ(4) παρέχει εγγύηση της Κοινότητας στην ΕΤΕπ σε περίπτωση ζημιών από δάνεια που χορηγούνται για έργα εκτός της Κοινότητας (Κεντρική και Ανατολική Ευρώπη, χώρες τις Μεσογείου, Λατινική Αμερική και Ασία, Νότια Αφρική).(9) Η εν λόγω απόφαση προβλέπει την παρέμβαση του Ταμείου Εγγύησης για τις εξωτερικές δράσεις το οποίο ιδρύθηκε με τον κανονισμό (ΕΚ, Ευρατόμ) αριθ. 2728/94(5).(10) Η κοινοτική εγγύηση για την κάλυψη της γενικής εξωτερικής χρηματοδοτικής εντολής ΕΤΕπ που προβλέπεται από την απόφαση 2000/24/EΚ θα πρέπει να επεκταθεί ώστε να καλύπτει ένα ειδικό πρόγραμμα δράσης ΕΤΕπ για την παγίωση και την σύσφιξη της τελωνειακής ένωσης ΕΚ-Τουρκίας. Η εν λόγω απόφαση θα πρέπει, ως εκ τούτου, να τροποποιηθεί αναλόγως.(11) Οι διατάξεις της παρούσας απόφασης συνδέονται με τον σεβασμό των δημοκρατικών αρχών, του κράτους δικαίου, των ανθρώπινων δικαιωμάτων, των θεμελιωδών ελευθεριών και του διεθνούς δικαίου, όπως ακριβώς συμβαίνει και με τις πολιτικές της Ευρωπαϊκής Κοινότητας και των κρατών μελών. Η Κοινότητα αποδίδει μεγάλη σημασία στην ανάγκη βελτίωσης εκ μέρους της Τουρκίας των δημοκρατικών της πρακτικών και του σεβασμού των θεμελιωδών ανθρώπινων δικαιωμάτων καθώς και στην μεγαλύτερη συμμετοχή της κοινωνίας των πολιτών σ' αυτή τη διαδικασία.(12) Η συνθήκη δεν προβλέπει, για την έκδοση της παρούσας απόφασης, άλλες εξουσίες εκτός από εκείνες του άρθρου 308,ΑΠΟΦΑΣΙΖΕΙ:Άρθρο 1Στο άρθρο 1 παράγραφος 1 δεύτερο εδάφιο της απόφασης 2000/24/ΕΚ, η δεύτερη φράση τροποποιείται ως εξής:α) στην εισαγωγή, οι όροι "18660 εκατομμύρια ευρώ" αντικαθίστανται από τους όρους "19110 εκατομμύρια ευρώ",β) μετά την τέταρτη περίπτωση προστίθεται η ακόλουθη περίπτωση: "- Ειδική δράση για την παγίωση και τη σύσφιξη της τελωνειακής ένωσης της ΕΚ-Τουρκίας:450 εκατομμύρια ευρώ"Άρθρο 2Η παρούσα απόφαση παράγει αποτελέσματα την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 4 Δεκεμβρίου 2000.Για το ΣυμβούλιοΟ ΠρόεδροςH. Védrine(1) Γνώμη που διατυπώθηκε στις 15 Νοεμβρίου 2000 (δεν έχει ακόμη δημοσιευθεί στην Επίσημη Εφημερίδα).(2) ΕΕ 217 της 29.12.1964, σ. 3685/64.(3) ΕΕ L 293 της 29.12.1972, σ. 4.(4) ΕΕ L 9 της 13.1.2000, σ. 24· απόφαση όπως τροποποιήθηκε από την απόφαση 2000/688/ΕΚ (ΕΕ L 285 της 7.11.2000, σ. 20).(5) ΕΕ L 293 της 12.11.1994, σ. 1· κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1149/1999 (ΕΕ L 139 της 2.6.1999, σ. 1).


title: Απόφαση (ΕΕ) 2017/1687 του Ευρωπαϊκού Κοινοβουλίου, της 27ης Απριλίου 2017, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/262

         ΑΠΌΦΑΣΗ (ΕΕ) 2017/1687 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2015, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2015 (05873/2017 — C8-0058/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση ευρωπαϊκού οργανισμού για την ασφάλεια στη θάλασσα (4), και ιδίως το άρθρο 19,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5), και ιδίως το άρθρο 108,

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A8-0130/2017),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα όσον αφορά την εκτέλεση του προϋπολογισμού του Οργανισμού για το οικονομικό έτος 2015·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 449 της 1.12.2016, σ. 133.

      (2)  Βλ. υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 208 της 5.8.2002, σ. 1.

      (5)  ΕΕ L 328 της 7.12.2013, σ. 42.